Icoana Maicii Domnului din Vladimir 
(21 mai/3 iun.; 23 iun./6 iul.; 26 aug./8 sept.) 


Icoana Maicii Domnului din Vladimir a fost pictată de Sfântul evanghelist Luca, 
din blatul de la masa la care Mântuitorul a mâncat împreună cu pururea Fecioara 
Maria și dreptul losif. 


În această icoană, Maica Domnului este chipul Bisericii care poartă în ea mân- 
tuirea, chiar în timp ce aşteaptă, mărturiseşte şi contemplă învierea prin cruce. 
Fără să țină seama de mângâierea Fiului său, Maica Domnului priveşte în 
depărtare, cu o privire plină de dragoste şi de durere. Chipul său întors către 
Pruncul care o mângâie, nu către fiul trupesc, ci către Ziditorul lumii căreia I-a 
dat naştere, se oglindeşte în cuvintele Liturghiei: Ea este fierbinte mijlocitoare 
în faţa lui Dumnezeu şi puternică ocrotitoare a lumii. Se apleacă spre Fiul său 
cerând milă pentru cei care vin către El şi pe care îi ocroteşte cu rugăciunile 
sale. Această minunată icoană a Maicii Domnului din Vladimir arată perma- 


nenta preocupare a Bisericii Răsăritului de a considera rolul Maicii Domnului în 
lumina Revelaţiei şi a locului pe care Domnul i l-a încredinţat în taina mântuirii 
oamenilor. Sărbători în cinstea icoanei Preasfintei Născătoare de Dumnezeu din 
Vladimir întâlnim de mai multe ori pe parcursul anului (21 mai, 23 iunie, 26 
august). Cea mai importantă sărbătoare are loc pe 26 august, dată stabilită în 
cinstea mutării icoanei de la Vladimir la Moscova. 

Slujba icoanei Maicii Domnului din Vladimir („BAAAHMHPCKAH”) 


Tipărită cu binecuvântarea PS Nicodim, 
episcop de Edineţ şi Briceni 
O Seminarul Teologic Liceal de fete 
„Sfânta cuvioasă muceniță Elisabeta” 
Edineţ 


La Vecernie 


După obişnuitul psalm, se cântă: Fericit bărbatul..., starea întâi. La Doamne, 
strigat-am..., se pun stihirile pe 8, glasul al 4-lea: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că 
nădejdile noastre, după Dumnezeu, întru tine le-am pus, Născătoare de Dum- 
nezeu. 


Ca un palat prea luminos şi pat aurit, Născătoare de Dumnezeu Stăpână, pe Cu- 
vântul lui Dumnezeu în mitrasul tău L-ai încăput; ceea ce ai născut nouă pe 
Soarele cel neapus şi Lumina cea neînserată, inimile noastre întunecate cu înţe- 
lepciune le-ai luminat şi întunericul minciunii l-ai risipit. 


Prin naşterea ta, tăria iadului s-a nimicit şi mântuirea a toată lumea s-a făcut; 
acum, prin rugăciunile tale, tulburările vrăjmaşilor noştri risipeşte-le şi tăria lor 


o nimiceşte. Poporului tău biruinţă asupra celor potrivnici dăruieşte ca să se 
ruşineze toţi vrăjmaşii tăl. 


Născătoare de Dumnezeu Stăpână, puternică apărătoare, întăreşte asupra vrăj- 
maşilor ţara ce te slăveşte pe tine, precum ai mântuit de demult cetatea Țari- 
gradului de năvălirea păgânilor, aşa şi acum mântuieşte ţara noastră de năvălirea 
vrăjmaşilor, de războiul cel dintre noi, de foame şi cutremur, Fecioară neispitită 
de nuntă. 


Acum ţara noastră cu tine se laudă şi se veseleşte, avându-te pe tine apărătoare 
neruşinată şi zid nesurpat, strajă neadormită pământului nostru. Nu înceta acum, 
Doamnă, cu rugăciunile tale, să izbăveşti cetatea ta şi poporul de toate nevoile. 


La tine cad, Doamnă, ierarhii şi mulțimea adunată, monahii şi tot poporul, cu 
umilință rugându-se ţie acum, se închină şi, cu dragoste sărutând icoana ta, ru- 
gându-se, zic: „Cetatea care te cinsteşte totdeauna o izbăveşte din toate ne- 
voile.” 


Alte stihiri, glasul al 8-lea: 


Podobie: O, prea slăvită minune! Izvorul vieții în mormânt se pune, şi scară 
către Cer mormântul se face; veseleşte-te Ghetsimani, a Născătoare de Dumne- 
zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, Cel ce dă lumii prin tine mare milă. 


O, prea slăvită minune! Cel neîncăput de ceruri, slăvit de îngeri şi cântat de 
Serafimi, pe pământ S-a pogorât şi în pântecele tău a încăput, şi cheile fecioriei 
întregi le-a păzit; a luat firea noastră ce era chinuită mult de diavol şi tot neamul 
omenesc l-a slobozit. Pe tine, Doamnă, apărătoare nouă te-a dăruit. Nu înceta a 
păzi şi mântui sufletele noastre ca o milosârdă. 


O, prea slăvită minune! Această apărare a venit, împotrivirile le-a nimicit şi ce- 
tatea noastră o păzeşte, pe vrăjmaşii noştri goneşte-i şi pe noi, robii tăi, cu mila 
ta ne veseleşte. O, locaş al lui Dumnezeu - Cuvântul! Neamul omenesc ce te 
cinsteşte pe tine, mântuieşte-l din toate nevoile. 


Dăruieşte, prea curată, mângâiere robilor tăi, cuprinşi de năpaste şi cornul cre- 
dincioşilor îl înalță, Născătoare de Dumnezeu, Marie, mântuieşte, cu rugăciu- 
nile tale, cetatea ta şi tulburările barbarilor le risipeşte, iar pe noi, robii tăi, cei ce 
te lăudăm pe tine, Maică nenuntită, mântuieşte-ne. 


Slavă..., Și acum..., a Născătoarei 


Veniţi, soboare creştineşti, veniți, adunarea credincioşilor, la întâmpinarea Îm- 
părătesei-pruncă de Dumnezeu aleasă, că iată vine Împărăteasa cu prea cinstita 
sa icoană să izbăvească cetatea şi poporul de oştirile păgâne. O, minune mare şi 
prea slăvită, şi mai presus de minte! Cum, cu venirea prea cinstitei ei icoane, 
duşmanii se biruiesc şi ţara noastră se întăreşte? Noaptea s-a risipit şi ziua s-a 
apropiat. Pentru tine - cauza mântuirii - firea noastră şi toată făptura cântă ţie, 
strigând: „Bucură-te, mijlocitoare şi ajutătoare, şi mântuirea sufletelor noastre!” 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, Cel ce 
dai viaţă, pentru aceasta lumea Te slăveşte. 


Prochimenul zilei 
Paremiile 


De la Facere, citire 
(XXVIII, 10-17) 


leşind Iacov din Beer-Şeba, s-a dus în Haran. Ajungând însă la un loc, a rămas 
să doarmă acolo, căci asfinţise soarele. Şi, luând una din pietrele locului aceluia 
şi punându- şi-o căpătâi, s-a culcat în locul acela. 


Și a visat că parcă era o scară, sprijinită pe pământ, iar cu vârful atingea cerul; 
iar îngerii lui Dumnezeu se suiau şi se pogorau pe ea. Apoi S-a arătat Domnul în 
capul scării şi i-a zis: “Eu sunt Domnul, Dumnezeul lui Avraam, tatăl tău, şi 
Dumnezeul lui Isaac. Nu te teme! Pământul pe care dormi ţi-l voi da ţie şi urma- 
şilor tăi. Urmaşii tăi vor fi mulţi ca pulberea pământului şi tu te vei întinde la 
apus şi la răsărit, la miazănoapte şi miazăzi, şi se vor binecuvânta întru tine şi 
întru urmaşii tăi toate neamurile pământului. lată, Eu sunt cu tine şi te voi păzi 
în orice cale vei merge; te voi întoarce în pământul acesta şi nu te voi lăsa până 
nu voi împlini toate câte ţi-am spus”. 


lar când s-a deşteptat din somnul său, lacov a zis: “Domnul e cu adevărat în 
locul acesta şi eu n-am ştiut!”. Și, spăimântându-se Iacov, a zis: “Cât de înfri- 


coşător este locul acesta! Aceasta nu e alta fără numai casa lui Dumnezeu, acea- 
sta e Poarta ceruluI”. 


Din Proorocia lui lezechiel, citire 


(XLIII; 27-XLIV, 4) 


Aşa grăieşte Domnul: “După sfârşitul acestor zile, în ziua a opta şi mai departe, 
preoţii vor înălța, pe jertfelnic, arderile de tot ale voastre şi jertfele de împăcare 
şi Eu Mă voi milostivi spre vor”, zice Domnul Dumnezeu. 


Apoi m-a dus bărbatul acela înapoi la poarta cea din afară a templului, spre 
răsărit, şi aceasta era închisă. 


Și mi-a zis Domnul: “Poarta aceasta va fi închisă, nu se va deschide şi nici un 
om nu va intra pe ea, căci Domnul Dumnezeul lui Israel a intrat pe ea. De aceea 
va fi închisă. Cât priveşte pe rege, el se va aşeza acolo, ca să mănânce pâine 
înaintea Domnului; pe calea porții va intra şi pe aceeaşi va ieşi”. 


După aceea, m-a dus pe calea porții de la miazănoapte, în faţa templului şi am 
privit, şi iată slava Domnului umplea templul Domnului, şi am căzut cu faţa la 
pământ. 
De la Pilde, citire: 
(IX; 1-11) 


Înţelepciunea şi-a zidit casă rezemată pe şapte stâlpi. A înjunghiat vite pentru 
ospăț, a pregătit vinul cu mirodenii şi a întins masa sa. Ea a trimis slujnicele sale 
să strige pe vârfurile dealurilor cetăţii: “Cine este neînţelept să între la mine!” 


Și celor lipsiţi de bună chibzuială le zice: “Veniţi şi mâncaţi din pâinea mea, şi 
beţi din vinul pe care eu l-am amestecat cu mirodenii. Părăsiţi neînţelepciunea 
ca să rămâneți cu viaţă şi umblaţi pe calea cea dreaptă a priceperii”. 


Cel ce ceartă pe batjocoritor îşi atrage disprețul, şi cel ce dojeneşte pe cel fără 
de lege îşi atrage ocară. 


Nu certa pe cel batjocoritor ca să nu te urască; dojeneşte pe cel înţelept şi el te 
va iubi. 


Dă sfat celui înţelept şi el se va face şi mai înţelept; învaţă pe cel drept şi el îşi 
va spori ştiinţa lui. 


Începutul înțelepciunii este frica de Dumnezeu şi priceperea este ştiinţa Celui 
sfânt. Căci prin Domnul se vor înmulți zilele tale şi se vor adăuga ţie ani de 
viaţă. 


La Litie 


Glasul al 8-lea: Stihira hramului şi ale Născătoarei, glasul al 2-lea: 


Cu adevărat eşti mai cinstită decât chivotul cel de demult, când David, adunând 
mulțimea cetelor, cânta dănţuindu-i înainte; acum înaintea icoanei tale, Născă- 
toare de Dumnezeu, stau adunarea arhiereilor cu cetele îngerilor şi cu toată mul- 
țimea creştinilor, după vrednicie fericindu- te pe tine, Maica lui Dumnezeu; 
proslăvesc cu umilinţă şi cinstesc, se închină şi se roagă ţie, după Dumnezeu, ca 
să întărească lumea în dreaptă credinţă; ţara să o păzească şi pe robii tăi să-i 
mântuiască de toate relele, ca una cea binecuvântată. 


Doamnă de Dumnezeu Născătoare, înaintea icoanei tale stau cinul arhicresc şi 
mulţimea monahilor cu tot poporul, se nevoiesc din tot sufletul rugăciune ție să 
aducă; te văd pe tine cu adevărat ajutătoare puternică şi nebiruită; cerând aju- 
torul tău, ca să înalți mâinile tale purtătoare de Dumnezeu şi să te rogi pentru 
lume. la aminte şi ascultă, Stăpână, mângâind pe robii tăi. Până când nu ne-au 
cuprins pe noi păcatele grele şi cumplite, ajutorul tău îl cerem totdeauna. 


Prima icoană, scrisă de binevestitorul tainelor evanghelice, ţie, Împărătesei, adu- 
când-o şi văzând-o, i-ai dat har şi putere să mântuiască pe cei ce te cinstesc pe 
tine, bucurându-te ca o adevărată milostivă şi săvârşitoarea mântuirii noastre. 
Precum atunci când ai zămislit în pântece pe Dumnezeu, ai cântat: „lată de 
acum mă vor ferici toate neamurile” şi, la icoană privind, ai zis cu stăpânire: 
„Harul şi puterea mea să fie cu icoana aceasta” şi noi credem, cu adevărat, că ai 
spus acestea, Doamnă, şi astfel cu noi petreci. Aşadar, cu evlavie stând, ne 
închinăm ţie, noi, robii tăi: cercetează-ne cu îndurările tale de Maică. 


Glasul al 7-lea: Munte mare şi prea slăvit, mai mare decât muntele Sinai, eşti, 
Născătoare de Dumnezeu. Acela nu a răbdat pogorârea slavei lui Dumnezeu în 
chip de nor, cu foc arzând şi tunete cu fulgere fiind acolo; iar tu, întreg focul 
dumnezeirii, pe Cuvântul lui Dumnezeu în pântecele tău L-ai purtat şi la sânii 
tăi cu lapte ai hrănit pe Cel ce a hrănit cu mană - Cel ce poartă toate. Îndrăznire 
de Maică către El având, ajută-ne, Stăpână, pe cei ce cu credinţă sărbătoresc 
cinstitul tău praznic şi nu uita, cu milostivire, să cercetezi pe robii tăi, căci ai 
primit har de la Dumnezeu să acoperi turma ce se numeşte cu numele lui 
Hristos. 


Slavă..., Şi acum..., a Născătoarei, glasul al 6-lea: 


Ţie tot neamul omenesc daruri de laude aduce, Stăpână, şi se roagă ca Împă- 
rătesei şi Maicii lui Dumnezeu; proorocii cu înţelepciune te-au propovăduit, 
leviţii te- au binecuvântat, apostoli şi mucenicii te-au mărturisit, toată mulțimea 
ți se închină, arhiereii propovăduiesc, monahii şi poporul, cu adâncă evlavie, te 
cinstesc, bogaţii şi săracii, orfanii şi văduvele, şi toată vârsta, bătrâni şi pruncii, 
sub acoperământul tău cel atotţiitor, toţi cu credinţă alergăm: acoperă şi păzeşte, 
Doamnă, cu rugăciunile tale şi mântuieşte din nevoi sufletele noastre. 


La Stihoavnă 
Stihirile, glasul al 8-lea: 


Podobie: Ce vă vom numi pe voi Sfinţilor? Heruvimi că întru voi S-a odihnit 
Hristos, serafimi că neîncetat l-aţi proslăvit pe Dânsul, îngeri că de trup v-aţi 
lepădat, puteri că lucraţi minunile; multe sunt numele voastre şi mai mari 
darurile rugaţi-vă să se mântuiască sufletele noastre. 


Cum te vom numi, Născătoare de Dumnezeu, Stăpână? Rădăcina lui lesei? Prin 
tine la noi Hristos a venit. Sau mană a inimilor credincioase ce se desfată de 
naşterea ta? Lână a lui Ghedeon? Peste tine Hristos ca o rouă S-a pogorât şi pe 
tine apărătoare nouă ne-a arătat, pe care roagă-L să mântuiască sufletele noa- 
stre. 

Stih: Ascultă, fiică şi vezi, şi pleacă urechea ta. 


Toţi credincioşii, să lăudăm, că ni s-a dat nouă aşa apărătoare neruşinată şi ne- 
biruită asupra vrăjmaşilor şi nouă tuturor mântuire, cetăţii noastre zid şi acope- 
rământ, şi temelie nezdruncinată, iar ţării noastre ajutătoare asupra celor potriv- 
nici şi nebiruită biruinţă. 


Stih: Juratu-S-a Domnul lui David, adevărul Său şi nu Se va lepăda de el. 


Cu adevărat te fericeşte pe tine, neamul omenesc, prea curată, că mântuieşti din 
toate nevoile pe cei ce te cinstesc. Tu, Doamnă, Fecioară prea curată, te-ai arătat 
apărătoare neruşinată robilor tăi şi rugătoare caldă către Dumnezeu celor ce se 
află în scârbe. Prin tine, năvălirile barbarilor se risipesc şi săgețile duşmanilor se 
nimicesc, iar robii tăi, stăpâniţi de nevoi, se izbăvesc. Pe tine, Maica lui Dumne- 
zeu, cu cântări te fericim. 


Slavă..., Și acum..., a Născătoarei 

Să se bucure mulţimea popoarelor; să dănţuiască toată făptura, Preacurată, că, 
prin venirea cinstitei tale icoane, cetatea noastră se izbăveşte. Robii tăi de toate 
nevoile se izbăvesc, iar ţie, prea curată, îți strigă: „Bucură-te, cauza celor bune, 


apărătoare neruşinată şi mântuirea sufletelor noastre!” 


La binecuvântarea pâinilor 


Tropar, glasul al 4-lea: Astăzi luminat se împodobeşte cetatea cea aleasă, pri- 
mind ca o rază a soarelui, Stăpână, icoana ta cea făcătoare de minuni, către care 
noi, acum alergând şi rugându-ne ţie, strigăm aşa: „O, prea luminată Stăpână de 
Dumnezeu Născătoare! Roagă-te Celui ce S-a întrupat dintru tine, lui Hristos 


Dumnezeul nostru, ca să păzească cetatea aceasta şi toate oraşele, şi laturile 
creştineşti nevătămate de toată asupreala vrăjmaşilor, şi, ca un Milostiv, să mân- 
tuiască sufletele noastre (de două ori). 


Apoi această: Născătoare de Dumnezeu, Fecioară, bucură-te! Ceea ce ești plină 
de har, Marie, Domnul este cu tine. Binecuvântată ești tu între femei şi bine- 
cuvântat este rodul pântecelui tău, că ai născut pre Mântuitorul sufletelor 
noastre. (o dată) Şi citirea cuvântului praznicului. 


La Utrenie 
La Dumnezeu este Domnul... se cântă troparul praznicului, de două ori. 
Slavă..., Şi acum..., O dată. 
După catisma întâi, se cântă sedealna, glasul al 4-lea: 


Podobie: Spăimântatu-s-a losif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Cu razele dumnezeirii luminează pe cei ce-ţi cântă ţie şi întăreşte sufletele, 
Fecioară neprihănită, tare apărătoare a toată lumea. Bucurându-ne toţi, cu 
dragoste cântăm ţie şi venirea icoanei tale o slăvim: nu înceta, Fecioară, cu 
rugăciunile tale, să mântuieşti pe robii tăi de toate nevoile, cea una bine- 
cuvântată. 


Slavă..., Și acum..., a Născătoarei 
Mireasă nenuntită, înţelept sălaş s-a arătat pântecele tău pentru Dumnezeu-Cu- 


vântul; tu una Maica lui Dumnezeu, te-ai arătat mijlocitoare bună; de toate 
patimile izbăveşte pe robu tăi care neîncetat cântă slava ta. 


După a doua catismă, se cântă sedealna, glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Ca o stea mult luminoasă, s-a arătat de la răsărit la apus icoana ta, Maica lui 
Dumnezeu; luminează pe cei stăpâniți de întuneric şi izbăveşte pe cei robiţi de 
vrăjmaşi, şi toate mrejele diavoleşti le nimiceşte; arată-te mijlocitoare tare şi 
armă nebiruită asupra vrăjmaşilor lumii acesteia, că din tine Stăpânul tuturor 
trup a luat şi pe toți oamenii i-a îndumnezeit. 


Slavă... Și acum..., tot această; 


Se cântă polieleul: „Cuvânt bun”. 


Apoi aceste mărimuri: 


Mărimu-te pe tine, Preasfântă Fecioară de Dumnezeu aleasă Pruncă şi cinstim 
icoana ta cea sfântă, prin care verşi tămăduiri tuturor celor ce cu credinţă alear- 
gă la tine. 


Cu aceste stihuri: 

1. Adu-Ţi aminte, Doamne, de David şi de toate blândeţile lui. 

2. Lucruri minunate s-au grăit despre tine, cetatea lui Dumnezeu. 

3. Din rodul pântecelui tău voi pune pe scaunul tău. 

4. Sfinţit-a locaşul Său, Cel Preaînalt; Dumnezeu este în mijlocul lui, de aceea 
nu se va clinti. 

5. Casei Tale se cuvine sfinţenie, Doamne, întru lungime de zile. 

6. Binecuvântat este Dumnezeu în veac şi în veacul veacului. 


Iar după sfârşitul stihurilor, se cântă: 
Slavă..., glasul 1-îi: 


Slavă Ţie, Treime Sfântă: Părinte, Cuvinte şi Duhule Sfinte, zicând: Slavă Ţie 
Dumnezeule. 


Şi acum..., acelaşi glas: 


Bucură-te, ceea ce eşti cu dar dăruită, Marie, Domnul este cu tine, zicând: şi 
prin tine cu noi. 


Aliluia, Aliluia, Aliluia, Slavă Ție Dumnezeule (de 3 ori). 


După polieleu, Sedealna, glasul 1-îi: Fericită eşti tu, Născătoare de Dumnezeu, 
curată, măririle tale cine le va putea cânta? Că minune mare şi înfricoşată ai 
făcut, cu rugăciunile tale, Maica lui Dumnezeu: cetatea ce te cinsteşte totdeauna 
se izbăveşte de toate nevoile: de întunericul şi sabia robiei păgâne, şi de toată 


mânia. Aşadar, noi, văzând venirea prea curatei tale icoane, te lăudăm ca pe Im- 
părăteasa credincioşilor, fericindu-te, curată, zicem: „Născătoare de Dumnezeu, 
curată, roagă-L pe Cel întrupat din tine să mântuiască sufletele noastre!” 


Slavă..., Și acum..., tot aceasta; 


Antifonul întâi, glasul al 4-lea. Din tinereţile mele... 


Prochimen, glasul al 3-lea: Pomeni-voi numele tău în tot neamul şi neamul. 
Stih: Răspuns-a inima mea cuvânt bun. 
Toată suflarea... 


Evanghelia de le Luca I, 39-49, 56 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 


19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă..., glasul al 2-lea: 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Și acum..., iarăşi aceasta; 


Stih: Miluieşte-ne, Dumnezeule, după mare mila Ta şi, după mulţimea îndu- 
rărilor Tale, curăţeşte fărădelegile noastre. 


Și stihira, glasul al 2-lea: Găteşte-te, cinstită cetate, pentru întâmpinarea Fe- 
cioarei, Maicii lui Dumnezeu, căci vine la tine ca un soare luminos. Întunericul 
scârbelor se izgoneşte; lumina bucuriei tale se împlineşte, furtuna vânturilor 
potrivnice se linişteşte; cei întristaţi, dulce mângâiere primesc. Unicei Împă- 
rătese se închină şi, rugându-se, zic: „Preacurată Fecioară, cu rugăciunile tale, 
izbăveşte pe robii tăi din toate nevoile şi necazul.” 


Canoanele - Canonul praznicului pe 12, glasul al 4-lea. 
Canonul 
Cântarea 1 
Irmos: Pe voievozii cei tari, pe cele trei părți ale sufletului, Cel ce Te-ai născut 


din Fecioară, îneacă-i în adâncul nepătimirii, Te rog. Pentru ca să cântăm Ție 
cântare de biruinţă, ca într-o alăută întru omorârea trupului. 


Stăpână, luminează sufletele noastre cu raza dumnezeiască cea mai presus de 
minte a harului tău şi dar îmi dă mie ca să cânt ţie ca ajutătoarei firii omeneşti: 
Atotcântată, credincioasă apărătoare a neamului creştinesc, dă biruinţă ţării noa- 
stre asupra vrăjmaşilor. 


Veniţi, adunaţi-vă, soboare creştineşti, în prea cinstita Biserică a prea nevinova- 
tei Stăpâne şi cântaţi cu umilinţă, rugându-vă, la cinstita icoană privind: „Năs- 
cătoare de Dumnezeu, nenuntită, pe cei ce te laudă pe tine, mântuieşte-i.” 


Prea cinstită icoana ta, Maica lui Dumnezeu, scriitorul Evangheliei lui Hristos, 
prea dumnezeiescul Luca scriind-o, pe Făcătorul tuturor, pe ale tale cinstite 


mâini înfățişând şi către EI alergând, izbăveşte din nevoi şi scârbe, şi cu mila ta, 
toate le acoperă. 


Biserică prea frumoasă Făcătorul tuturor pe tine unică te-a aflat, în tine S-a 
sălăşluit şi pe oameni i-a îndumnezeit. Către EI, pentru noi, Născătoare de 
Dumnezeu, roagă-te, să ne izbăvească de robia păgânilor şi de multe alte scârbe 
care vin asupra noastră, căci prăznuim astăzi cu bucurie întâmpinarea icoanei 
tale. 


Catavasie: Deschide-voi gura mea şi se va umplea de Duhul, şi cuvânt răs- 
punde-voi Împărătesei Maicii, şi mă voi arăta luminat prăznuind şi voi cânta 
minunile ei, bucurându-mă. 


Cântarea a 3-a 


Irmos: Cel ce eşti mai presus decât toată începătoria, de voie Te- ai pogorât din 
înălțime pe pământ şi firea omenească cea smerită ai înălţat-o din iadul cel mai 
de jos. Că nu este sfânt afară de Tine, lubitorule de oameni. 


Inţelepţilor de Dumnezeu, înlăturând toată gândirea semeaţă, veniţi la întâm- 
pinarea aurorei celei prea frumoase, ce are raze prea luminoase, care pe toate le 
luminează şi cu milă lumea o îmbogăţeşte. 


Icoana ta cea prea cinstită şi făcătoare de minuni, poporul nostru dobândind, 
Maica lui Dumnezeu, ca pe o apărătoare tare şi zid nesurpat, se roagă ţie, ca să 
dăruieşti ţării noastre biruinţă asupra vrăjmaşilor. 


Una Atotcântată, te-ai arătat nor prea luminos ce curăţeşti cu roua harului întină- 
ciunile trupeşti şi sufletele le luminezi. 


Pom cu roade multe te-ai arătat, Fecioară de Dumnezeu Născătoare, curată, că 
pe toate le-ai săturat şi tuturor izvorăşti cele bune, iar pe cei aflaţi în nevoi, îi 
mântuieşti. 

Catavasie: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au adunat, ceată duhovnicească, întăreşte-i în dumnezeiască 
mărirea ta, cununilor măririi învrednicindu-i. 


Sedealna, glasul al 4-lea: 


Podobie: Minunatu-s-a losif..., 


Popoare iubitoare de Dumnezeu, veniţi la întâmpinare: iată vine Fecioara, cea 
mai presus decât toţi proorocii;, cinstita ei icoană, ce ţine în braţe pe Dătătorul de 
viaţă al lumii, vine, cetatea să o păzească, îndrăzneala barbarilor să o surpe; iată, 
s-a arătat tuturor păzitoare şi îngrădire celor ce se roagă ei cu credinţă. 


Slavă..., Și acum..., aceeaşi; 
Cântarea a 4-a 


Irmos: Sfatul cel neurmat şi dumnezeiesc al întrupării Tale celei de sus, celei 
din Fecioară, proorocul Avacum, avându-l în minte, a strigat: „Slavă puterii 
Tale, Doamne!” 


Munte prea înalt, văzut de Daniil, din care s-a desprins piatra cea netăiată de 
mână şi toate smintelile au încetat, pe credincioşi 1-a luminat, iar pe Soarele cel 
adevărat, luminos L-a arătat, Fecioara, Născătoarea de Dumnezeu. 


Se războiesc fiii lui Agar împotriva poporului tău, curată, Născătoare de Dum- 
nezeu, rele săvârşind şi pustiind cetățile, iar pe credincioşi omorând; tu, Atot- 
cântată, cu mila ta, doboară pe vrăjmaşii ismaeliteni ce doresc să nimicească 
țara noastră. 


Cer însuflețit, Maica lui Dumnezeu, primind Lumina cea prea înaltă, Care pe 
toate le luminează, risipeşte întunericul nevoilor ce ne-au cuprins şi împărtăşirii 
celei de sus ne învredniceşte. 


David înaintea chivotului dănţuieşte, leviţii cântă, dar mai mult înaintea ta, 
Născătoare de Dumnezeu curată, ţara noastră cu laude, ca pe o Împărăteasă, te 
slăveşte cu sârguinţă: „Bucură-te, apărătoarea cetății noastre!” 


Catavasie: Cel ce şade în slavă pe scaunul Dumnezeirii, pe nor uşor a venit 
lisus, Cel unul din Dumnezeire prin palmă curată, şi a mântuit pe cei ce cântă: 


„Slavă, Hristoase, puterii Tale!” 


Cântarea a 5-a 


Irmos: Acum Mă voi scula după proorocie, a zis Dumnezeu; acum Mă voi prea 
slăvi; acum Mă voi înălța, luând din Fecioară pe cel căzut şi la lumina cea 
minunată a Dumnezeirii Mele înălțându-l. 


Pe tine, Maica lui Dumnezeu, marele între prooroci Isaia te-a văzut în duh, căr- 
buni având în pântece, ce luminează pe credincioşi şi arde smintelile, mântuind 
neamul omenesc. 


Toiagul lui Aaron ce-ai odrăslit şi ai dezrădăcinat rădăcina răutăţii, Fecioară, 
Mireasa lui Dumnezeu, pe Dătătorul de viaţă lumii ai născut, pe Care roagă-L 
cetatea aceasta să o mântuiască de toate necazurile. 


Apropiaţi-vă acum cu veselie, turmă de Dumnezeu aleasă, mulţime de popoare, 
la prea cinstită Maica lui Dumnezeu şi primiți cu evlavie cinstita ei icoană; harul 
nesecat al apei dumnezeieşti izvorăşte; credincioşii pe ea să o slăvim şi cinstitei 
ei icoane să ne închinăm. 


Din rădăcina lui lesei, Pom ai crescut tuturor spre viaţă şi rod ai odrăslit în 
pîntecele tău, Fecioară curată, şi pe toţi oamenii săturând cu milostivirea ta. 


Catavasie: Spăimântatu-s-au toate de dumnezeiască slava ta, că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut 
Fiu pe Cel fără de ani, Cel ce dăruieşte pace tuturor celor ce te laudă pe tine. 


Cântarea a 6-a 


Irmos: Venit-am în adâncul măririi şi m-a înecat viforul păcatelor mele celor 
multe. Dar Tu, ca un Dumnezeu, scoate din stricăciune viața mea, mult-Mi- 
lostive. 


Din tine, Maica lui Dumnezeu, a izvorât şuvoi de apă dulce, ce adapă pe toţi cei 
însetaţi şi sufletele de întinăciune le curăță, Născătoare de Dumnezeu, Stăpână, 
mântuieşte pe cei care, cu credinţă, se închină cinstitei tale icoane. 


Toţi care ne-am adunat împreună să cântăm curatei Fecioare, de Dumnezeu 
alesei scări a lui Iacov, lână a lui Ghedeon, mijlocitoarei bucuriei: „Născătoare 
de Dumnezeu, tu eşti tăria şi lauda celor care se mântuiesc.” 


lată acum bucurie se apropie, scârba se risipeşte şi credincioşii se mântuiesc; că 
din izvorul veseliei scoțând, pururea cu laude cântă: „Bucură- te, curată Stă- 
până, începutul mântuirii noastre, zid şi lauda tuturor credincioşilor!” 


Dă-ne nouă ajutor cu rugăciunile tale, prea curată de Dumnezeu Născătoare; 
scârbele vin asupra noastră şi întristările se înmulţesc, duşmanii se întăresc, dar 
tu, prea curată, venind, izbăveşte-ne; năvălirile vrăjmaşilor le risipeşte, biruinţă 
asupra celor potrivnici ne dăruieşte şi toți cei ce doresc robilor tăi rele să se 
ruşineze. 


Catavasie: Inţelepţii lui Dumnezeu, care săvârşiţi acest praznic dumnezeiesc şi 
cu totul cinstit al Maicii lui Dumnezeu, veniţi să batem din palme, slăvind pe 
Dumnezeu Cel ce S-a născut dintr-însa. 


Condac, glasul al 8-lea: 


Podobie: Apărătoarei Doamne, pentru biruință, mulţumiri, izbăvindu-ne din 
nevoi aducem ţie, Născătoare de Dumnezeu, noi robii tăi. Ci ca ceea ce ai 
stăpânire nebiruită, slobozeşte-ne din toate nevoile, ca să strigăm ţie: Bucură-te, 
mireasă pururea Fecioară! 


Apărătoare Doamnă, pentru biruinţă, ca o izbăvitoare din nevoi cu venirea 
cinstitei tale icoane, Stăpână Născătoare de Dumnezeu, luminos să sărbătorim 
întâmpinarea ta şi obişnuit să strigăm: „Bucură- te, Mireasă nenuntită!” 


Icos: Îngerul cel mai întâi stătător din cer a fost trimis să-i zică Născătoarei de 
Dumnezeu: „Bucură-te!” Şi împreună cu glasul lui cel netrupesc văzându-Te pe 
Tine, Doamne, întrupat, s-a spăimântat şi 1-a stat înainte, grăindu-i unele ca 
acestea: 

Bucură-te, cea prin care răsare bucuria; 

Bucură-te, cea prin care piere blestemul; 

Bucură-te, chemarea lui Adam celui căzut. 

Bucură-te, mântuirea lacrimilor Evei. 

Bucură-te, înălțime, întru care cu anevoie se suie gândurile omeneşti. 

Bucură-te, adâncime, care nu te poţi vedea lesne nici cu ochii îngereşti. 
Bucură-te, că eşti scaun Împăratului. 

Bucură-te, că porți pe Cel ce poartă toate. 

Bucură-te, steaua care arăţi Soarele. 

Bucură-te, pântecele dumnezeieştii întrupări. 

Bucură-te, cea prin care se înnoieşte făptura. 

Bucură- te, cea prin care prunc se face Făcătorul. 

Bucură-te, Mireasă, pururea Fecioară! 


Cântarea a 7-a 


Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca întru o cămară luminată, 
dănţuiau, cântând: „Binecuvântat eşti, Dumnezeul părinților noştri!” 


Fecioară, Născătoare de Dumnezeu, Stăpână, cetatea ta cu tine se împodobeşte 
ca şi cu o porfiră şi vison; pe Hristos Îl măreşte şi venirea cinstitei tale icoane o 
slăveşte; se arată mai strălucitoare decât razele soarelui, luminând şi înţelepţind 
pe cei ce într-un glas te laudă pe tine. 


Tablele legii, scrise de degetul dumnezeiesc al Duhului Sfânt, Moise, la mânie, 
le-a sfărâmat; dar în tine, curată, Făcătorul a toate S-a sălăşluit şi nestricată te-a 
păstrat. Lui li cântăm: „Dumnezeul părinţilor noştri, bine eşti cuvântat.” 


Primeşte rugăciunile robilor tăi, prea curată Fecioară, de Dumnezeu Născătoare; 
sfaturile celor potrivnici le risipeşte, furtunile necontenite ce vin asupra turmei 
tale le linişteşte cu rugăciunile tale, neprihănită Stăpână. 


Ziditorul tuturor, cu naşterea Sa, pe tine, unica ajutătoare neamului omenesc te- 
a arătat, Născătoare de Dumnezeu, Marie; proorocii te-au preînchipuit uşă, iar 
alții - patul lui Dumnezeu; noi însă te cântăm, Născătoare de Dumnezeu, mij- 
locitoarea şi apărătoarea de toate relele ce vin asupra noastră. 


Catavasie: N-au slujit făpturii înţelepţi lui Dumnezeu, fără numai Făcătorului, 
ci, groaza focului bărbăteşte călcând-o, s-au bucurat cântând: „Prea lăudate 
Doamne al părinților şi Dumnezeule, binecuvântat eşti!” 


Cântarea a 8-a 


Irmos: In văpaie de foc stau Ție înainte heruvimii şi serafimii, Doamne, şi toată 
zidirea cântare frumoasă cântă Ţie: Lăudaţi-L, binecuvântaţi-L şi-L prea înălţaţi 
întru toţi vecii. 


Cum te vom cânta după vrednicie, Fecioară? Ajutor tare, păzitoarea vieţii noa- 
stre şi mijlocitoare neschimbată către Fiul tău şi Dumnezeul nostru, pe Care Il 
cântăm şi-L prea înălțăm în veci. 


Floare prea frumoasă şi miros bine plăcut ce înmiresmezi toate, Născătoare de 
Dumnezeu, Marie, mântuieşti şi din toate neputinţele vindeci, iar pe demoni 
izgoneşti. Pentru aceasta, îți cântăm: „Bucură-te, ajutătoarea tuturor celor ce ţi 
se roagă cu credinţă.” 


Stâlp şi tărie te-ai arătat, Maica lui Dumnezeu, înfruntând năvălirea păgânilor; 
iar celor ce te cinstesc cu inimă caldă te arăţi zid şi îngrădire, şi liman mântuitor. 


Ca David cântăm ţie, prea curată Fecioară, numindu-te muntele lui Dumnezeu: 
pe Izvorul cel pururea curgător L-ai izvorât, pe Acela II slăvim şi-L prea înălțăm 
în veci. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi veci. 


Pe tinerii cei bine credincioşi în cuptor, naşterea Născătoarei de Dumnezeu i-a 
mântuit. Atunci fiind închipuită, iar acum lucrată; pe toată lumea ridică să-ţi 
cânte ție: Pe Domnul, lucrurile, lăudaţi-L şi-L prea înălțați întru toți vecii. 


Cântarea a 9-a 


Irmos: Eva, prin păcatul neascultării, blestem înăuntru a adus, iar tu, Fecioară 
de Dumnezeu Născătoare, prin Odrasla purtării în pântece, lumii binecuvântare 
ai înflorit; pentru aceasta, toţi te slăvim. 


Mijlocitoarea bucuriei, veseleşte înțelesurile noastre ca să strigăm ţie, Născă- 
toare de Dumnezeu, curată: „Bucură-te, păzitoarea noastră, stăpânirea şi îngră- 
direa, şi adăpost mângâietor!” 


Să te laude împreună pe tine cerul şi pământul, căci ai născut pe Dătătorul de 
viaţă. Bucură-te, liman liniştit, izvor nesecat cu apă de viaţă dătătoare, Stăpână. 


Adunându-ne astăzi, popoare, la întâmpinarea prea curatei Maicii lui Dumne- 
zeu, care poartă Strugurele cel gânditor, Care neîncetat izvorăşte vinul cel 
mântuitor şi pe toţi îi bucură, pe tine, Născătoare de Dumnezeu, după datorie, te 
slăvim. 


Râu dumnezeiesc cu ape dătătoare de viaţă care toate câmpiile le adăpi, Maica 
lui Dumnezeu, ispitele ce vin asupra noastră le înlătură şi până la sfârşit le 
nimiceşte. 


Catavasie: 'Tot neamul pământesc să salte, cu Duhul fiind luminat şi să 
prăznuiască firea minţilor celor fără de trup, cinstind sfânta prăznuire a Maicii 
lui Dumnezeu şi să cânte: Bucură-te, prea fericită Născătoare de Dumnezeu, 
curată, pururea Fecioară. 


Luminânda 


Podobie: Cercetatu-ne-ai pe noi..., 


Să se cinstească astăzi Maica lui Dumnezeu, care a născut pe Zaditorul, deschi- 
zătoarea porților Raiului şi a toată lumea curăţie; biruință dăruind oştii celei 
iubitoare de Hristos şi de care au profețit proorocii, aceleia să ne închinăm. 


Slavă..., Și acum..., 


Prea luminat astăzi, harul lui Dumnezeu, cu milă se arată şi pe toate cu veselie 
le rourează din norii cerului, că tu, Născătoare de Dumnezeu, Stăpână, în- 
dreptezi pe căi fericite pe toți pământenii ce au aflat scăpare la tine, care acum, 
bucurându- se, te slăvesc cu credinţă. 


La Laude 


Stihirile pe 4, glasul al 4-lea: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că 
nădejdile noastre, după Dumnezeu, întru tine le-am pus, Născătoare de Dum- 
nezeu. 


Călăuzitoarea celor rătăciți şi liman mântuitor, Stăpână, te-a arătat în furtuni, 
ispite şi tristeţi, Hristos, Fiul tău şi Dumnezeul nostru, celor ce vin cu credinţă la 
tine, pe care roagă-L să izbăvească de rele pe cei ce te cinstesc cu adevărat pe 
tine, Născătoare de Dumnezeu. (2 ori) 


Stricăciunea şi boala le-ai biruit prin Naşterea ta, Atotcântată. Viaţa lumii ai 
născut şi moartea ai omorât. Vindecă bolile, Preabună, ale celor ce cu credinţă 
slăvesc minunile icoanei tale şi cu dragoste ţi se închină, şi te cinstesc pe tine, 
călăuză prea cinstită. 


Ca izvor de viaţă şi har, pe tine, Atotcântată, te ştim, căci izvorăşti în grabă mi- 
nuni Şi vindeci patimile sufleteşti şi trupeşti. Mare nesecată de milă şi îndurări, 


la tine cădem noi, cei îndureraţi şi scârbiţi, cerând iertare de chinurile viitoare. 


Slavă..., Și acum..., glasul al 8-lea: 


Cel purtat de Heruvimi şi cântat de Serafimi, S-a pogorât din cer, după proo- 
rocie, şi S-a sălăşluit în pântecele prea curatei Prunce de Dumnezeu aleasă, pe 
care îngerii în taină o cântau: „Bucură-te, Fecioară fericită, că pe necuprinsul 
Dumnezeu în pântecele tău L-ai primit mai presus de cuvânt şi de la necredinţă 
la credinţă lumea ai adus. Slavă Ţie, Hristoase, Unule Multmilostive şi lubi- 
torule de oameni.” 


Doxologia mare, troparul praznicului, ecteniile şi otpustul. 
La Liturghie 


Fericirile din cântarea a 3-a şi a 6-a. Prochimen gl. al 3-lea: Măreşte, suflete al 
meu... Stih: Că a căutat spre smerenia... Apostolul din Epistola către Evrei (IX, 
1-7): Fraţilor, adevărat este că şi Vechiul Testament..., Aliluia, glasul al 8-lea: 
Ascultă, fiică şi vezi..., Stih: Feţei tale se vor ruga... Evanghelia de la Luca (X, 
38-42; XI, 27-28): În vremea aceea, a intrat lisus într-un sat... 


Chinonicul: Paharul mântuirii voi lua şi numele Domnului voi chema. 


Acatistul Preasfintei Născătoare de Dumnezeu înaintea icoanei sale din 
Vladimir 


Acatistul Icoanei Maicii Domnului din Vladimir. Lectura din cartea Minunile 
Icoanei Maica Domnului din Vladimir. Editura Sophia Bucuresti: 
https://www.youtube.com/watch?v=7kXICLhoUDA 


SR 2% 3 


[Preotul, după ce îşi pune epitrahilul şi felonul, deschide dvera și dă obișnuita 
binecuvântare din fața Sfintei Mese, zicând: Binecuvântat este Dumnezeul no- 
stru, totdeauna, acum şi puru rea şi în vecii vecilor. 

Strana: Amin.] 


Dacă nu este preot de faţă, în locul binecuvântării de mai sus, diaconul, mona- 
hul sau mireanul, va rosti: Pentru rugăciunile Sfinţilor părinților noștri, Doa- 
mne lisuse Hristoase, Dumnezeul nostru, miluiește-ne pe noi. Amin. 


Apoi se rostesc rugăciunile începătoare: 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le împlineşti, Vistierul bunătăţilor şi Dătătorule de viaţă, vino şi te 


sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 

Doamne, miluieşte ! 

Doamne, miluieşte ! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. 
Strana: Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugăciunile Sfinţilor părinţilor noştri, Doamne lisuse Hristoase, Dumnezeul 
nostru, miluieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 


izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi. 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Stăpână prea slăvită, privind la icoana ta cea dintâi, cântare de laudă îţi aducem 
noi, robii tăi, Maică a lui Dumnezeu. ȘI, ca ceea ce ai putere nebiruită, păzeşte 
şi mântuieşte pe cei ce cu adâncă mulțumire îţi cântă ţie: Bucură-te, Preacu- 
rată, care din icoana ta izvorăşti nouă mulţime de milostiviri! 


Icosul 1 

Toate Puterile cereşti neîncetat te laudă pe tine, Preacurată, luând aminte la 
slava ta cea cerească prin care Fiul tău te-a prea slăvit pe tine; dar nici pe noi, pe 
pământ, nu ne-ai părăsit, ci ca o lumină ne-ai dăruit icoana ta, pe care Sfântul 
Luca a pictat-o dintâi. Despre ea odinioară ai spus: “Cu această icoană harul şi 
puterea mea să fie!” De aceea noi, credincioşii robii tăi, întotdeauna şi în tot 


locul luând aminte la îndeplinirea cuvântului tău, către icoana ta cea tămă- 
duitoare alergăm şi, ca şi când ai fi mereu cu noi, îţi cântăm: 

Bucură-te, Împărăteasa îngerilor; 

Bucură-te, Stăpânitoarea a toată lumea; 

Bucură-te, a cerului pe veci slăvită; 

Bucură-te, că şi pe pământ eşti mărită; 

Bucură-te, că har icoanei tale ai dăruit; 

Bucură-te, că spre mântuirea oamenilor pe aceasta o ai aşezat, 

Bucură-te, dăruitoare grabnică a orice bunătate; 

Bucură-te, a rugăciunilor noastre fierbinte ascultătoare; 

Bucură-te, Preacurată, care din icoana ta izvorăşti nouă mulțime de milos- 
tiviri! 


Condacul 2 

Văzând mulțimea minunilor tale, revărsate de la sfânta ta icoană ce se afla la 
Vasgrad, binecredinciosul cneaz Andrei s-a aprins cu duhul şi s-a rugat să-i arăţi 
voia ta şi să-l binecuvântezi pe el cu venirea în hotarele Rostovului. Pentru 
aceasta, împlinindu-şi dorinţa şi icoana ta luând, a mers în drumul său, bucu- 
rându-se şi cântând lui Dumnezeu: Aliluia! 


Icosul 2 
A înţeles toată lumea minunata ta venire, Impărăteasa cerului, din Kiev până în 


pământul Rostovului, cei bolnavi făcându-se sănătoşi şi alte semne şi minuni 
făcând tuturor celor ce cu credinţă alergau la icoana ta. Pentru aceasta cu cre- 
dinţă îţi cântăm ţie: 

Bucură-te, că te-ai făcut vestită prin venirea minunată a icoanei tale; 

Bucură-te, a multor neputinţe vindecare; 

Bucură-te, că suspinele noastre nu le îndepărtezi; 

Bucură-te, primitoare a rugăciunilor noastre celor nevrednice; 

Bucură-te, ceea ce ne reverşi îndurările tale de Maică; 

Bucură-te, că prin icoana ta ne faci atâtea binefaceri; 

Bucură-te, că în împrejurări de secetă grabnic ajutor ne dăruieşti; 

Bucură-te, întoarcerea nădejdii celor deznădăjduiţi; 

Bucură-te, Preacurată, care din icoana ta izvorăşti nouă mulțime de milos- 
tiviri! 


Condacul 3 

Cu puterea ta ocrotit fiind, binecredinciosul cneaz Andrei în hotarele Vladi- 
mirului a ajuns şi a cunoscut astfel bunăvoirea ta, Stăpână. Noaptea în vedenie 
lui i te-ai arătat, poruncindu-i ca din acel loc să nu plece şi icoana ta cea făcă- 
toare de minuni aici, în cetatea Valdimirului, să o aşeze, ca să fie ţinuturile 
dinspe miazănoapte binecuvântate şi oamenii ocrotiţi, cântând lui Dumnezeu: 
Aliluia! 


Icosul 3 

Având comoară plină de har icoana ta din Vladimir, au izbândit din putere în 
putere părţile noastre. În zile de greutăţi şi năpaste nu ne-ai lăsat pe noi, Stă- 
până, iar în vremuri bune aproape ai fost, prea puternică ocrotitoare celor 
credincioşi făcându-te prin mijlocirea ta celor ce-ţi cântă ţie: 

Bucură-te, că mânia lui Dumnezeu cea pornită cu dreptate asupra noastră ai po- 
tolit; 

Bucură-te, că pe Domnul L-ai plecat cu milă spre noi; 

Bucură-te, că rugăciunile smerite ale robilor tăi nu le-ai trecut cu vederea; 
Bucură-te, că mângâierile tale te grăbeşti să ni le dăruieşti; 

Bucură-te, că prin icoana ta din toate nevoile noastre ne ocroteşti; 

Bucură-te, că nimiceşti toate uneltirile cele diavoleşti; 

Bucură-te, că în ceasul necazurilor pe cei credincioşi îi întăreşti; 

Bucură-te, că viaţă liniştită şi fără de griji lor le dăruieşti; 

Bucură-te, Preacurată, care din icoana ta izvorăşti nouă mulțime de milos- 
tiviri! 


Condacul 4 

Vifor de gânduri pline de îndoială i-au venit în minte binecredinciosului cneaz 
Andrei, de mulțimea vrăjmaşilor oarecând fiind cuprins. Tu însă, Prealăudată, în 
chip minunat din icoana slavei tale semn de prea slăvită biruinţă i-ai vestit lui 
mai dinainte. Pentru aceasta, cu credinţă tare şi numele tău pomenind, cântăm 


lui Dumnezeu: Aliluia! 


Icosul 4 

S-a auzit de uciderea în răzmeriţă a binecredinciosului eneaz Andrei, şi cetatea 
Vladimirului a început să fie prădată tâlhăreşte, însă, îndată ce icoana ta cea fă- 
cătoare de minuni a fost scoasă pe străzile cetăţii, s-a văzut cum oamenii îşi 
umileau inimile şi în genunchi au căzut ei cu fierbinte pocăință. lar cei evlavioşi 
unele ca acestea văzând, la arătarea binecuvântatei tale icoane s-au bucurat, cân- 
tare de mulţumire cântând ţie: 

Bucură-te, a războaielor între fraţi liniştire; 

Bucură-te, a inimilor împietrite înmuiere; 

Bucură-te, întoarcerea celor rătăciți pe calea dreptăţii; 

Bucură-te, că de smintelile cele deşarte ne aperi pe noi; 

Bucură-te, a pierderilor nimicire; 

Bucură-te, îndreptătoarea din învăţătura cea vătămătoare de suflet; 

Bucură-te, căci calea către Împărăţia cerurilor în chip slobod ne arăţi nouă; 
Bucură-te, pacea cea veşnică şi care ne dăruieşti nouă bucuria; 

Bucură-te, Preacurată, care din icoana ta izvorăşti nouă mulţime de milos- 
tiviri! 


Condacul 5 


Stea cu dumnezeiască mergere pentru părinţii noştri s-a arătat a fi icoana ta, Stă- 
până, căci în chip luminat i-ai condus, în multe rânduri biruind împărăţii, întă- 
rindu-i întru neputinţă, întorcând din cale oştirile străine şi calea biruinţei pă- 
mânteşti aflând-o ei prin tine. Pentru aceasta, acum o slăveşte pe ea pământul 
Rusiei, cântând lui Dumnezeu: Aliluia! 


Icosul 5 

Văzând oarecând locuitorii din Vladimir în vedenie minunată cetatea lor ridicată 
în văzduh şi icoana ta deasupra ei, asemenea soarelui strălucind, plini de umi- 
linţă au înţeles, Stăpână, nemijlocitul tău acoperământ asupra cetăţii lor şi pur- 
tarea ta de grijă cea atotmilostivă strălucind, şi au cântat ţie: 

Bucură-te, Maică prea îndurată; 

Bucură-te, izvor al minunilor; 

Bucură-te, păzitoare îndrăzneață a noastră; 

Bucură-te, al cetăţii noastre acoperământ; 

Bucură-te, cea care înalți mintea noastră către comorile cereşti; 

Bucură-te, săditoare a dragostei către Dumnezeu în inimile celor credincioşi; 
Bucură-te, celor puţin credincioşi înţelepţitoare; 

Bucură-te, luminătoarea celor necredincioşi; 

Bucură-te, Preacurată, care din icoana ta izvorăşti nouă mulțime de milos- 
tiviri! 


Condacul 6 

Propovăduitoare a minunilor tale celor de negrăit, Stăpână, s-a arătat în biserica 
ta din cetatea Vladimirului sfânta ta icoană cea împodobită. Îngăduit fiind însă 
de Dumnezeu, toată podoaba ei în foc a pierit, însă sfântă icoana ta ca un rug 
nears s-a arătat, ca, văzând şi luând aminte la minunile tale, cei credincioşi să 
cânte: Aliluia! 


Icosul 6 

A strălucit iarăşi sfânta ta icoană, Stăpână, în zilele cumplitei năvăliri a lui Ba- 
taiev. Astfel, necuraţii agarieni au dat foc bisericii tale şi cetății Sfântului Vla- 
dimir, iar oamenii care se aflau în biserică au murit, pierind cu toţii, însă icoana 
ta a rămas şi acum nevătămată, ca noi cu osârdie să-ţi cântăm: 

Bucură-te, rug nestins; 

Bucură-te, comoară nespusă; 

Bucură-te, zid nesurpat,; 

Bucură-te, scăpare a tuturor celor care nădăjduiesc întru tine; 

Bucură-te, căci icoana ta şi în văpaia focului a fost păzite pe de-a-ntregul; 
Bucură-te, că nouă ca mângâiere şi mântuire pe aceasta ne-o ai lăsat; 

Bucură-te, că eşti nouă puternică apărătoare; 

Bucură-te, tuturor celor blagocestivi neîncetată bucurie; 


Bucură-te, Preacurată, care din icoana ta izvorăşti nouă mulţime de milos- 
tiviri! 


Condacul 7 

Vrând marele cneaz Vasile să te dobândească apărătoare a cetăţii sale de scaun, 
a poruncit ca icoana ta din Vladimir să fie strămutată la Moscova. Şi în întâm- 
pinarea ei cu osârdie a ieşit cneazul cu prea sfinţitul Ciprian al Moscovei, cu 
sfințit sobor şi multă mulțime de norod, închinându-se până la pământ înaintea 
acesteia, ca ţie însăţi, prea curată; iar cei ce au ieşit întru întâmpinare strigau ţie: 
“O, Maică lui Dumnezeu, mântuieşte hotarele noastre!” şi cântau lui Dumnezeu: 
Aliluia! 


Icosul 7 

Nou semn ai făcut, prea nevinovată, în ziua de praznic a întâmpinării icoanei 
tale din Vladimir la Moscova: cu vedenie groaznică, ca o Împărăteasă prea pu- 
ternică, cu mulțime de oştiri cereşti înconjurată fiind, cu sfinții Moscovei te-ai 
arătat necuratului han agarean şi din hotarele Rusiei i-ai poruncit să plece. 
Atunci cei credincioşi pe vrăjmaş l-au văzut ruşinat şi pus pe fugă, şi plini de 
veselie au cântat ţie: 

Bucură-te, biruinţă nebiruită; 

Bucură-te, Împărăteasa Puterilor cereşti; 

Bucură-te, ruşinarea groaznică a vrăjmaşului; 


Bucură-te, a robilor tăi bucurie neaşteptată; 

Bucură-te, nădejdea celor lipsiţi de nădejde; 

Bucură-te, mântuirea celor pogoraţi în adâncul iadului; 

Bucură-te, că prin venirea icoanei tale Moscova se veseleşte; 

Bucură-te, că de ocrotirea ta nici cetatea Vladimirului nu a fost lipsită; 
Bucură-te, Preacurată, care din icoana ta izvorăşti nouă mulţime de milos- 
tiviri! 


Condacul 8 

Minunata ta biruinţă şi prea puternicul tău ajutor, Stăpână, fără luptă săvârşită, 
până astăzi Biserica Ortodoxă în chip luminos o prea slăveşte, Întâmpinarea 
icoanei tale din Vladimir prăznuind şi toţi fii cei credincioşi chemând îndurările 
tale, cu mulţumire mărturisesc aceasta, iar Fiului tău şi Dumnezeului nostru Îi 
cântă: Aliluia! 


Icosul 8 

Întru totul ai fost sfinţită, prea nevinovată, şi Maică a Domnului nostru fiind, ca 
scăpare nouă ai fost pregătită şi ca acoperământ tuturor te-ai dăruit. Pentru acea- 
sta, din pământ smerit şi necunoscut ai mărit cu binecuvântare cetatea Mosco- 
vei, care cu evlavie icoana ta o cinsteşte; şi nu doar plebea rusească, ci şi alte 


neamuri dimprejur şi din depărtare - de la o margine la alta - şi chiar până la 
marginile pământului cei ce cred în Hristos aduc laudă şi îţi cântă ţie: 

Bucură-te, a hotarelor noastră păzitoare; 

Bucură-te, întărirea Bisericii; 

Bucură-te, lauda rugăciunilor noastre; 

Bucură-te, mântuirea celor credincioşi; 

Bucură-te, înfricoşarea dușmanilor; 

Bucură-te, că oştirile străine departe le-ai alungat; 

Bucură-te, că tu păstrezi Rusia ortodoxă; 

Bucură-te, căci neamul cel creştinesc laudă aduce ţie; 

Bucură-te, Preacurată, care din icoana ta izvorăşti nouă mulțime de milos- 
tiviri! 


Condacul 9 

Toată firea îngerească te laudă pe tine, Născătoare de Dumnezeu, şi la prestolul 
Fiului tău stând, pentru noi şi pentru întreaga creştinătate te rogi. lar noi, cei 
credincioşi ţie, la ajutorul rugăciunilor tale cădem cu înţelepciune, către icoana 
ta cea făcătoare de minuni cu dragoste alergăm şi cântând Domnului: Aliluia! 
Icosul 9 

Nici o cântare pământească nu poate după vrednicie să te laude pe tine, Prea- 
sfântă şi întru totul nevinovată Fecioară, şi nici minunile icoanei tale să le soco- 
tească. Biserica Ortodoxă te măreşte, cetatea noastră se întărește şi toţi creştinii 
cu evlavie se veselesc. Pentru aceasta, pentru mulțimea dragostei tale către noi 
şi pentru întreaga ta milă, primeşte de la noi această cântare de laudă: 

Bucură-te, căci sobor de sfinţi în ţara noastră a strălucit, înconjurându-te pe tine 
şi slăvindu-te; 

Bucură-te, întâistătătoare a sfinților făcători de minuni care ne primesc rugă- 
ciunile; 

Bucură-te, că prin mijlocirile tale pentru noi lui Dumnezeu, Îl milostiveşti; 
Bucură-te, căci cu cinstitul tău acoperământ pururea ne adumbreşti; 

Bucură-te, a ținuturilor noastre prea slăvită ocrotitoare; 

Bucură-te, celor ce te cheamă pe tine grabnică ajutătoare; 

Bucură-te, celor ce se trudesc binecuvântată întărire; 

Bucură-te, a păcătoşilor care se pocăiesc grabnică mântuire; 

Bucură-te, Preacurată, care din icoana ta izvorăşti nouă mulțime de milos- 
tiviri! 


Condacul 10 

Mântuire căutând, către tine alergăm, Maică prea îndurată, şi înaintea icoanei 
tale făcătoare de minuni căzând, toate îndurările tale pe care părinților noştri le- 
ai arătat cu dragoste le pomenim acum. Să nu rămână deşartă, Stăpână, nici nă- 
dejdea noastră, neputinței noastre fii îndurătoare şi mântuieşte pe cei ce-l cântă 
lui Dumnezeu: Aliluia? 


Icosul 10 

Zid şi ocrotitoare eşti tuturor celor care cu credinţă aleargă la tine, întru tot feri- 
cită Fecioară, căci întotdeauna îndurările tale neamului celui creştinesc ai arătat 
şi părinților noştri în multe rânduri şi în multe chipuri ai dăruit binefaceri, de 
năvălirea altor neamuri şi din toate necazurile şi nevoile pe ei izbăvindu-i. Nu-ţi 
întoarce faţa de la noi acum, Stăpână, cumplitele răscoale cele pline de păcat 
potolindu-le şi norul ispitelor care ne împresoară împrăştiindu-l, ca după cu- 
viinţă să-ţi cântăm ic: 

Bucură-te, Maica lui Dumnezeu care ne acoperi pe noi, păcătoşii, cu dra- 
gostea ta de Maică; 

Bucură-te, că prin puterea ta neputinţa o plineşti; 

Bucură-te, căci prin îndurarea lui Dumnezeu ne înţelepţeşti pe noi, neştiutori; 
Bucură-te, căci către fapta îndurării şi pe noi ne îndemni; 

Bucură-te, căci teama de Dumnezeu în inimile celor credincioşi sădeşti; 
Bucură-te, chemarea celor păcătoşi la pocăință; 

Bucură-te, îndelung - răbdătoarea neştiinţei şi păcatelor noastre; 

Bucură-te, ceea ce ne ridici din somnul lenevirii; 

Bucură-te, Preacurată, care din icoana ta izvorăşti nouă mulțime de milos- 
tiviri! 


Condacul 11 
Cântare de laudă au cântat cei credincioşi din Moscova, de mântuirea ta oare- 


când bucurându-se, când deasupra cetăţii te-ai arătat în veşmânt prea luminos 
îmbrăcată şi biserica ta şi cetatea Moscovei de focul aprins cu acoperământul 
tău apărând. Cu stăruinţă să fu, Preaputernică, veghetoarea hotarelor noastre şi 
dăruitoare de izbăvire şi astăzi, că umplându-ne de veselie să cântăm: Aliluia! 


Icosul 11 

Sfântă bucurie ai răsărit, Stăpână, din zilele cele de demult, împodobind prin 
icoana ta Biserica Ortodoxă. Pe patriarhi, pe mitropoliți, pe episcopi, pe păstori 
şi pe rugători tu îi întăreşti şi astăzi. Prin icoana ta din Vladimir, prea curată, 
prin sorții alegerii, întâistătător Bisericii din Rusia dăruieşti şi oile cele cuvân- 
tătoare în staulul Bisericii le aduni. Pentru aceasta îţi cântăm ţie: 

Bucură-te, bucuria celor scârbiţi; 

Bucură-te, liman al celor năpăstuiţi; 

Bucură-te, că în năpaste nu ne-ai lăsat pe noi; 

Bucură-te, căci în umilinţele noastre cu lumina nădejdii ne-ai luminat; 
Bucură-te, a smereniei luminătoare; 

Bucură-te, mărirea celor smeriţi; 

Bucură-te, laudă a Bisericii Ortodoxe; 

Bucură-te, veselie celor credincioşi; 

Bucură-te, Preacurată, care din icoana ta izvorăşti nouă mulţime de milos- 
tiviri! 


Condacul 12 

Harul tău să nu se întunece din pricina noastră izvorul milostivirilor, căci din 
zilele cele grele ale prea sfinţiților noştri lov şi Ermogen ascultătoare te-ai făcut 
nouă, pământul Rusiei de la răpiri fără de seamăn ai păzit şi credinţa ortodoxă în 
el de la pierzare o ai mântuit, ca pentru izbăvire Dumnezelui nostru să-l cântăm: 
Aliluia! 


Icosul 12 

Către cei ce te laudă pe tine, din vremurile cele de demult, ai arătat şi până acum 
că nu ai împuţinat mila ta, ca să te slăvim pe tine, prea curată, ca pe o osârdnică 
păzitoare a noastră şi ocrotitoare, care cu dragostea ta de Maică către turma 
Fiului tău ne-ai dus, ca astfel cu îndrăzneală şi fără de preget să-ţi cântăm ţie 
noi, robii tăi: 

Bucură-te, lauda Ortodoxiei de pretutindeni; 

Bucură-te, că adevărul credinţei tu îl întăreşti; 

Bucură-te, a părinţilor noştri păzitoare a blagocestiei; 

Bucură-te, căci neputinţa noastră nu o ai lepădat; 

Bucură-te, întărirea noastră cea de nezdruncinat; 

Bucură-te, nădejdea noastră cea neruşinată; 

Bucură-te, caldă rugătoare a noastră; 

Bucură-te, mijlocitoare a noastră osârdnică; 

Bucură-te, Preacurată, care din icoana ta izvorăşti nouă mulţime de milos- 
tiviri! 


Condacul 13 (de 3 ori) 

O, întru tot lăudată Maică, ocrotitoare prea milostivă, Născătoare de Dumnezeu 
Fecioară, după obişnuita ta îndurare primeşte puţina noastră rugăciune, şi, 
precum odinioară, aşa şi acum miluieşte hotarele noastre şi din toate nevoile pe 
robii tăi îi izbăveşte, pe cei ce-ţi cântă: Aliluia! 


Se spune iarăşi: 


Icosul 1 

Toate Puterile cereşti neîncetat te laudă pe tine, Preacurată, luând aminte la 
slava ta cea cerească prin care Fiul tău te-a prea slăvit pe tine; dar nici pe noi, pe 
pământ, nu ne-ai părăsit, ci ca o lumină ne-ai dăruit icoana ta, pe care Sfântul 
Luca a pictat-o dintâi. Despre ea odinioară ai spus: “Cu această icoană harul şi 
puterea mea să fie!” De aceea noi, credincioşii robii tăi, întotdeauna şi în tot 
locul luând aminte la îndeplinirea cuvântului tău, către icoana ta cea tămădui- 
toare alergăm şi, ca şi când ai fi mereu cu noi, îți cântăm: 

Bucură-te, Împărăteasa îngerilor; 

Bucură-te, Stăpânitoarea a toată lumea; 

Bucură-te, a cerului pe veci slăvită; 


Bucură-te, că şi pe pământ eşti mărită; 

Bucură-te, că har icoanei tale ai dăruit; 

Bucură-te, că spre mântuirea oamenilor pe aceasta o ai aşezat, 

Bucură-te, dăruitoare grabnică a orice bunătate; 

Bucură-te, a rugăciunilor noastre fierbinte ascultătoare; 

Bucură-te, Preacurată, care din icoana ta izvorăşti nouă mulțime de milos- 
tiviri! 


Condacul 1 

Stăpână prea slăvită, privind la icoana ta cea dintâi, cântare de laudă îţi aducem 
noi, robii tăi, Maică a lui Dumnezeu. Și, ca ceea ce ai putere nebiruită, păzeşte 
şi mântuieşte pe cei ce cu adâncă mulțumire îți cântă ţie: Bucură-te, Preacu- 
rată, care din icoana ta izvorăşti nouă mulţime de milostiviri! 


Rugăciune înaintea icoanei Maicii Domnului din Vladimir 


Preacurată Fecioară, ceea ce cu naşterea ta ai veselit cetele îngereşti şi ai de- 
părtat întristarea de la oamenii cei ce se primejduiau întru furtuna necazurilor, 
pleacă-ţi urechea ta cea blândă şi spre noi, cei ce am căzut în multe păcate şi 
suntem înconjurați de multe ispite. 


O, prea minunată Ocrotitoare cerească a întregii Ortodoxii, primeşte rugăciunile 


noastre pe care cu smerenie către tine le îndreptăm. Păzeşte-ne pe noi de vrăj- 
maşii văzuţi şi nevăzuţi şi abate norul mâniei lor de la noi, ca întru pace să-ți 
dăruim rugăciunile noastre. 


Tu, care pe scaunul slavei celei cereşti ai fost aşezată de Cel căruia te-ai făcut 
scaun prea înalt a toată desăvârşirea, de acolo veghează, o, Împărăteasă, asupra 
poporului tău şi pe îngeri îi trimite ca să păzească pe robi tăi de toată vătămarea 
potrivnicilor noştri. Sub lumina privirii tale iubitoare de Maică ajută-ne să pu- 
nem început bun pocăinţei noastre şi să deprindem virtutea. Pe cei din primejdii 
îi acoperă cu harul tău, pe cei întristați îi povăţuieşte la limanul păcu celei 
dumnezeieşti, pe noi, pe toţi, ne întăreşte întru mărturisirea dreptei credinţe prin 
cuvânt dar mai ales prin faptele cele bune izvorâte din inimă smerită şi plină de 
dragoste. 


Cu sabia rugăciunii tale taie toate gândurile patimilor noastre şi tulburarea vifo- 
rului ispitelor de pe marea vieţii o potoleşte, ca întru pace să petreacă robi tăi în 
toate zilele în aşteptarea Împărăției celei cereşti. Zdrobeşte cu gânduri smerite 
pe vrăjmaşii care caută să ne prăbuşească în prăpastia răutăţii. Ridicând mâinile 
tale la rugăciune, dobândeşte pentru noi surparea gândurilor întunecate şi stră- 
luceşte mintea noastră cu lumina Soarelui înţelepciunii. 


Nu avem pocăinţa cea mântuitoare şi nici nu ştim a ne ruga pentru a primi mila 
Stăpânului, dar nu ne lăsa pe noi, Maică prea cinstită, ci cu rugăciunea ta des- 
chide uşa milei cele dumnezeieşti. Împacă viaţa noastră şi în ceasul sfârşitului 
vieţii noastre pământeşti să ne întâmpini cu chip luminos şi cu nădejdea mân- 
tuirii, alungând de la noi toată frica, spre a te lăuda cu bucurie în vecii vecilor. 
Amin! 


Rugăciunea a doua 


O, Preasfântă Stăpână, de Dumnezeu Născătoare, ceea ce eşti mai presus decât 
Heruvimii şi mai cinstită decât Serafimii. Fecioară de Dumnezeu aleasă, bucuria 
tutror celor necăjiţi, dă-ne nouă mângâiere, tuturor celor ce suntem în necazuri 
şi în nevoi, căci în afară de tine altă scăpare şi ajutor nu avem. Tu eşti mijlo- 
citoarea bucuriei noastre. Ca Maica lui Dumnezeu şi Maica milostivirii, stând 
înaintea stolului Preasfintei Treimi, poţi să ne ajuţi nouă, căci nimeni dintre cei 
ce se roagă ţie cu credinţă nu este ruşinat. Auzi-ne şi acum, în ziua necazului 
nostru, pe noi, cei ce cădem înaintea icoanei tale din Vladimir, şi cu lacrimi ne 
rugăm ţie. Alungă de la noi toate necazurile, toate bolile şi nevoile care vin asu- 
pra noastră în viaţa aceasta vremelnică, prin atotputernica ta mijlocire; şi nu ne 
lipsi pe noi nici de veşnica şi nesfârşită bucurie întru Împărăţia Fiului tău şi 
Dumnezeului nostru în vecii vecilor. Amin! 


Rugăciunea a treia 


Împărăteasa mea cea prea bună şi nădejdea mea, Născătoare de Dumnezeu, pri- 
mitoarea săracilor şi ajutătoarea străinilor, bucuria scârbiţilor şi acoperitoarea 
necăjiţilor, vezi-mi nevoia, vezi-mi scârba, ajută-mă ca pe un neputincios, hră- 
neşte-mă ca pe un străin; necazul meu îl ştii dezleagă-l precum voieşti, că n-am 
alt ajutor afară de tine, şi nici altă folositoare grabnică, nici altă mângâietoare 
bună, ci numai pe tine, o, Maică a lui Dumnezeu, ca să mă păzeşti şi să mă 
acoperi în vecii vecilor. Amin! 


Sursa: 


https://acoperamantulmaiciidomnului.wordpress.com/2019/08/05/acatistul-preasfintei- 
nascatoare-de-dumnezeu-inainte-icoanei-sale-din-vladimir-21-mai-23-iunie-26-august/ 


Rugăciune către icoana Maicii Domnului din Vladimir (Vladimirskaia) 


O, prea minunată ocrotitoare cerească a întregii Ortodoxii, primeşte şi razele 
gândurilor noastre pe care le îndreptăm cu smerenie către tine. Păzeşte-ne pe noi 
de vrăjmaşii văzuţi şi nevăzuţi şi abate norul mâniei lor dinspre noi, ca întru 


pace să-ţi dăruim curgerea rugăciunii noastre. 


Pe scaunul slavei cereşti ai fost aşezată de Cel căruia te-ai făcut scaun prea înalt 
a toată desăvârşirea. De acolo veghezi ca o Împărăteasă asupra poporului tău şi 
pe îngeri îi trimiţi ca să păzească pe robii tăi de toată vătămarea potrivnicilor 
noştri. 


Sub lumina privirii tale iubitoare de Maică ajută-ne să punem început bun po- 
căinţei noastre şi să deprindem virtuțile. 


Pe cei din primejdii îi acoperă cu darul tău, pe cei întristați îi povăţuieşte la 
limanul păcii dumnezeieşti şi pe noi, pe toţi, ne întăreşte întru mărturisirea dre- 
ptei credinţe prin cuvânt, dar mai ales prin faptele cele bune izvorâte din inimă 
smerită şi iubitoare. 


Cu sabia rugăciunii tale taie toate gândurile patimilor noastre şi tulburarea 
furtunii ispitelor de pe marea vieţii o potoleşte, ca întru pace să petreacă robii tăi 
în toate zilele în aşteptarea Impărăţiei celei cereşti. 


Zdrobeşte cu gânduri smerite pe vrăjmaşii care caută să ne prăbuşească în pră- 
pastia răutăţii. 


Ridicând mâinile tale la rugăciune, dobândeşte pentru noi surparea gândurilor 
întunecate şi străluceşte mintea noastră cu lumina Soarelui înţelepciunii. 


Nu avem pocăinţa cea mântuitoare şi nici nu ştim a ne ruga pentru a atrage asu- 
pra noastră mila Stăpânului, dar nu ne lăsa pe noi, Maică prea cinstită, ci cu 
însăşi cheia rugăciunii tale descuie-ne uşa milei dumnezeieşti. 


Impacă viaţa noastră şi în ceasul sfârşitului vieţii noastre pământeşti să ne în- 
tâmpini cu faţă luminoasă şi cu nădejdea mântuirii, alungând de la noi toată fri- 
ca, spre a te lăuda cu bucurie în vecii vecilor. Amin. 


Sursa: 
https://doxologia.ro/rugaciuni/rugaciune-catre-icoana-maicii-domnului-din-vladimir- 
vladimirskaia 


Paraclisul icoanei Maicii Domnului din Vladimir 


Preotul: face obişnuitul început, zicând: Binecuvântat este Dumnezeul nostru. 


Citeţul: Amin. Slavă ie, Dumnezeul nostru, slavă Ţie! 

De nu este preot se zice: Doamne Iisuse Hristoase, Fiul lui Dumnezeu, pentru 
rugăciunile prea curatei Maicii Tale şi ale tuturor sfinților, miluieşte-ne pe noi. 
Amin. 


Strana: Amin. 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm, şi Să cădem la Impăratul nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: 


Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. Să nu intri la judecată cu robul Tău, că nimeni 
din cei vii nu-i drept înaintea Ta. Vrăjmaşul prigoneşte sufletul meu şi viaţa 
mea o calcă în picioare; făcutu-m-a Să locuiesc în întuneric ca morţii cei din 
veacuri.  Mâhnit e duhul în mine şi inima mea încremenită înlăuntrul 
meu. Adusu-mi-am aminte de zilele cele de demult; cugetat-am la toate 
lucrurile Tale, la faptele mâinilor Tale m-am gândit. Întins-am către Tine 
mâinile mele, sufletul meu ca un pământ însetoşat. Degrab auzi-mă, Doamne, 
că a slăbit duhul meu. Nu-ţi întoarce faţa Ta de la mine, ca să nu mă asemăn 
celor ce se coboară în mormânt. Fă să aud dimineaţa mila Ta, că la Tine îmi 
este nădejdea. Arată-mi calea pe care voi merge, că la Tine am ridicat sufletul 


meu. Scapă-mă de vrăjmaşii mei, că la Tine alerg, Doamne. Învaţă-mă să fac 
voia Ta, că Tu eşti Dumnezeul meu. Duhul Tău cel bun să mă povăţuiască la 
pământul dreptăţii. Pentru numele Tău, Doamne, dăruieşte-mi viaţă. Întru 
dreptatea Ta scoate din necaz sufletul meu. Fă bunătate de stârpeşte pe 
vrăjmaşii mei şi pierde pe toţi cei ce necăjesc sufletul meu, că eu sunt robul 
Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ție, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat 
nouă. Bine este cuvântat Cel ce vine întru numele Domnului. (de 3 ori), apoi: 


Troparul: Apărătoare nebiruită a poporului rus, lauda neîncetată a cetelor înge- 
reşti, slava ierarhilor şi cununa poporului binecredincios, pe tine te ştim, 
Preacurată, ceea ce prin naşterea ta ai adus în lume bucuria izbăvirii din tirania 
păcatului, iar nouă ne dăruieşti neîncetat îndurările milostivirii tale. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. asemenea: 


Nu vom tăcea, de Dumnezeu Născătoare, a spune pururea puterea ta noi, ne- 
vrednici, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea din toate 
nevoile. 


Miluieşte-mă, Dumnezeule, după mare mila Ta, şi după mulţimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, 
aşa încât drept eşti Tu întru cuvintele Tale şi biruitor când vei judeca Tu. Că 
iată întru fărădelegi m-am zămislit şi în păcate m-a născut maica mea. Că 
iată adevărul ai iubit, cele nearătate şi cele ascunse ale înţelepciunii Tale mi- 
ai arătat mie. Stropi-mă-vei cu isop şi mă voi curăţi, spăla-mă-vei şi mai 
vârtos decât zăpada mă voi albi. Auzului meu vei da bucurie şi veselie; 
bucura-se-vor oasele mele cele smerite. Întoarce faţa Ta de către păcatele 
mele, şi toate fărădelegile mele şterge-le. Inimă curată zideşte întru mine, 
Dumnezeule, şi Duh drept înnoieşte întru cele dinlăuntru ale mele. Nu mă 
lepăda de la faţa Ta, şi Duhul Tau cel Sfânt nu-L lua de la mine. Dă-mi mie 


bucuria măntuirii Tale, şi cu Duh stăpânitor mă întăreşte. Învăţa-voi pe cei 
fără de lege căile Tale, şi cei necredincioşi la Tine se vor întoarce. Izbăveşte- 
mă de vărsarea de sânge Dumnezeule, Dumnezeul mântuirii mele; bucura-se- 
va limba mea de dreptatea Ta. Doamne, buzele mele vei deschide şi gura mea 
va vesti lauda Ta. Că de-ai fi voit jertfă, Ţi-aş fi dat; arderile de tot nu le vei 
binevoi. Jertfa lui Dumnezeu, duhul umilit; inima înfrântă şi Smerită 
Dumnezeu nu o va urgisi. Fă bine, Doamne, întru bunăvoirea Ta, Sionului, şi 
să se zidească zidurile Ierusalimului. Atunci vei binevoi jertfa dreptăţii, 
prinosul şi arderile de tot; atunci vor pune pe altarul Tău viței. 


Canonul Maicii Domnului 
Cântarea 1 
Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărțind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumne- 
zeu. 


Stih: Preasfântă Născătoare de Dumnezeu, miluieşte-ne pe noi. 


Pe vrăjmaşii poporului rus totdeauna ai biruit, plecând urechea ta la rugăciunile 
celor ce cu lacrimi cereau ţie ajutor în necazurile şi primejdiile lumeşti. 


Stih: Preasfântă Născătoare de Dumnezeu, miluieşte-ne pe noi. 


Multe suflete au aflat slobozire din războiul patimilor, aducând înaintea icoanei 
tale jertfe de rugăciuni. 


Slavă Tatălui şi Fiului şi Sfântului Duh. 


Inima mea cea cumplit rănită de sabia păcatului o tămăduieşte Preacurată, cu ro- 
ua bunătăţii tale celei negrăite. 


Şi acum şi pururea şi în vecii vecilor. Amin. 


Născut-ai pe Cel fără de ani sub umbra anilor, ca să slobozească pe cei învechiţi 
în păcate de tirania patimilor. 


Cântarea a 3-a 


Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părinteşti şi a noastră sărăcie ai cercetat- 


o. Pentru aceasta, cu profetul Avacum, strig către Tine: Slavă puterii Tale, 
iubitorule de oameni. 


Stih: Preasfântă Născătoare de Dumnezeu, miluieşte-ne pe noi. 


Pe mulți bolanvi ai tămăduit, deci, nu mă lipsi nici pe mine de milostivirea ta, ci 
vindecă neputinţele trupului meu, ca să te măresc pe tine totdeauna cu credinţă. 


Stih: Preasfântă Născătoare de Dumnezeu, miluieşte-ne pe noi. 


Apărătoare grabnică eşti poporului binecredincios, care cu mare credinţă se în- 
chină icoanei tale, cerând ajutorul tău în vreme de război. 


Slavă Tatălui şi Fiului şi Sfântului Duh. 


Patimile sufletelor noastre le vindecă Preacurată, ceea te ai născut pe Cel ce a 
videcat rana căderii lui Adam. 


Şi acum şi pururea şi în vecii vecilor. Amin. 


Cu darul rugăciunii tale soleşte-ne nouă iertare de păcate şi adăpostire întru 
lumina darurilor tale. 


Apoi aceste stihiri: 


Ploaia darurilor tale să ne curăţească mintea de toată răutatea şi să ne dăruiască 
acoperământul păcii lui Hristos. 


Maica Vieţii, izbăveşte-mă pe mine, păcătosul, de marea necazurilor ce mă 
tulbură şi îmi dă a rămâne neclintit pe piatra poruncilor Domnului. 


Sedealna: Pe mulți ai tămăduit de neputinţe cumplite şi ai făcut să înflorească 
nădejdea mântuirii în inimile cele greu tulburate de valurile deznădăjduirii. 


Cântarea a 4-a 

Irmos: Nepăzind poruncile Tale Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ție, Mân- 
tuitorule, mântuieşte-mă! 


Stih: Preasfântă Născătoare de Dumnezeu, miluieşte-ne pe noi. 


Inspărmântat-ai pe vrăjmaşii care căutau să cucernească pământul rusesc, chiar 
şi păgânii recunoscând puterea ta cea nebiruită. 


Stih: Preasfântă Născătoare de Dumnezeu, miluieşte-ne pe noi. 


Dă-ne nouă ajutor în lupta cea duhovnicească, Stăpână, ca să biruim pe cei ce 
caută să ne tragă în întunericul păcatului. 


Slavă Tatălui şi Fiului şi Sfântului Duh. 


Liniştea celor înviforaţi, călătorilor ocrotitoare şi celor sărmani bogăție neîm- 
puţinată, nu uita pe robii tăi cei cufundaţi în adâncul grijilor lumeşti. 


Şi acum şi pururea şi în vecii vecilor. Amin. 


Cu frumusețile fecioriei tale pe îngeri foarte i-ai minunat, iar pe noi ne-ai plecat 
a mări minunile milostivirii tale, prea curată Fecioară. 


Cântarea a 5-a 

Irmos: Căutând cu ochiul Tău cel neadormit, milostiveşte-Te spre mine, cel 
cuprins de dormitarea trândăviei, şi care slujesc somnului desfătărilor în patul 
patimilor; Cel ce ţi-ai plecat capul pe Cruce şi Te-ai trezit de bunăvoie, mic- 
şorând Hristoase, noaptea păcatului, Cel ce eşti lumina dreptăţii. 


Stih: Preasfântă Născătoare de Dumnezeu, miluieşte-ne pe noi. 


Ca o Maică ai ţinut în braţe pe Cel ce poartă toată făptura prin părinteasca dra- 
goste a Tatălui ceresc, către care roagă-te să ne întoarcem noi, fii cei rătăciţi. 


Stih: Preasfântă Născătoare de Dumnezeu, miluieşte-ne pe noi. 


Toată suflarea îngerească măreşte minunea naşterii tale, căci fără de sămânță ai 
născut pe Cel mai presus de îngeri. 


Slavă Tatălui şi Fiului şi Sfântului Duh. 


Zi şi noapte cetele îngereşti înconjoară icoana ta cu cântări cereşti, mărind 
bogăţia milostivirii tale faţă de fiii cei căzuţi ai lui Adam. 


Şi acum şi pururea şi în vecii vecilor. Amin. 


Oraşul tău cu dragoste îl păzeşti de toate zvonurile de tulburare, iar sufletele 
robilor tăi le păzeşti cu sabia rugăciunii tale. 


Cântarea a 6-a 


Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 
ca lona mă rog: Dumnezeule, din stricăciune scoate-mă. 


Stih: Preasfântă Născătoare de Dumnezeu, miluieşte-ne pe noi. 


Talanţii darurilor tale cu milostivire îi împarţi celor ce te cinstesc pe tine, izbă- 
vindu-i pe ei de cumplita sărăcie duhovnicească. 


Stih: Preasfântă Născătoare de Dumnezeu, miluieşte-ne pe noi. 


Seceta patimilor m-a lipsit de bogăţia darurilor lui Hristos, dar vino în ajutorul 
meu Stăpână, cu mângâierea rugăciunii tale. 


Slavă Tatălui şi Fiului şi Sfântului Duh. 


De tirania păcatului ce stăpâneşte întru mine mă izbăveşte, ceea ce ai călcat 
semeția vrăjmaşului, născând pe Cel ce i-a zdrobit capul în adânc. 


Şi acum şi pururea şi în vecii vecilor. Amin. 


Cu darul facerii de minuni ai fost cinstită de Împăratul slavei, pe care Îl roagă să 


mă arate pe mine împărat peste patimi. 

Apoi aceste stihiri: 

Cu dragoste porţi în braţe pe Pruncul cel ceresc, care lumea o a izbăvit de rău- 
tate, dorind a o aduce la nevinovăția pruncilor. 

Preacurată, care, prin cuvânt negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 

Condacul: Cu curgerile rugăciunii tale adapă pământul cel însetat al inimilor 
noastre, că întru ostenelile smereniei să aducem rod bogat de mântuire spre 
slava Ziditorului a toate. 

Prochimenul, Evanghelia. 


Slavă Tatălui şi Fiului şi Sfântului Duh. glas 2: 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Şi acum şi pururea şi în vecii vecilor. Amin. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Ca o apărătoare nebiruită a popoarelor ortodoxe totdeauna ai stat împotriva 
năvalei vrăjmaşilor, smerind pe cei ce se semeţeau cu stăpânirea cea pă- 
mântească. 


[Ectenia: Mântuieşte, Dumnezeule, poporul Tău şi binecuvântează moştenirea 
Ta, cercetează lumea Ta cu milă şi cu îndurări, înalță fruntea creştinilor 
ortodocşi şi trimite peste noi milele Tale cele bogate; pentru rugăciunile prea 
curatei Stăpânei noastre Născătoarei de Dumnezeu şi pururea Fecioarei Maria; 
cu puterea cinstitei şi de viaţă făcătoarei Cruci; cu ocrotirile cinstitelor, 
cereştilor netrupeşti Puteri, pentru rugăciunile cinstitului, măritului prooroc, 
Înaintemergătorului şi Botezătorului loan; ale Sfinţilor, măriţilor şi întru tot 
lăudaţilor apostoli; ale tuturor sfinţilor sfinţiților ierarhi; ale sfinţilor, măriţilor 
şi bunilor biruitori mucenici; ale prea cuvioşilor şi de Dumnezeu purtătorilor 
Pă-rinţilor noştri, ale Sfinţilor (N), a căror pomenire o săvârşim, ale Sfinţilor şi 
drepţilor dumnezeieşti Părinţi loachim şi Ana şi pentru ale tuturor sfinţilor; 
rugămu-ne, Mult-milostive Doamne, auzi-ne pe noi păcătoşii, care ne rugăm 
Ţie, şi ne miluieşte pe noi. 

Doamne, miluieşte (de 12 ori).] 


Cântarea a 7-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinților noştri! 


Stih: Preasfântă Născătoare de Dumnezeu, miluieşte-ne pe noi. 


Inimile noastre cele otrăvite de păcat le vindecă cu doctoria rugăciunii tale, 
Izvorule al milostivirii. 


Stih: Preasfântă Născătoare de Dumnezeu, miluieşte-ne pe noi. 


Marea vieţi ajută-mă Stăpână, să o trec fără împiedicare şi să ajung la limanul 
cel binecuvântat al pocăinţei mai înainte de sfârşitul meu pământesc. 


Slavă Tatălui şi Fiului şi Sfântului Duh. 


Păzeşte-mă de săgețile celui viclean, ceea ce cu naşterea ta ai scos lumea de sub 
osânda morţii celei veşnice. 


Şi acum şi pururea şi în vecii vecilor. Amin. 


Sufletul meu însetat de adevăr îl adapă cu ploaia darurilor tale celor aducătoare 
de înţelepciune duhovnicească. 


Cântarea a 8-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce 
eşti din fire nepătimitor. Pentru aceasta, Te rog Hristoase: Tămăduieşte ca un 
doctor patimile sufletului meu! 


Stih: Preasfântă Născătoare de Dumnezeu, miluieşte-ne pe noi. 


Cei tămăduiţi de tine cu bucurie au adus ţie mulțumiri, iar noi nădăjduim să 
aflăm prin tine mare milă. 


Stih: Preasfântă Născătoare de Dumnezeu, miluieşte-ne pe noi. 


Pe cei bântuiţi de duhuri necurate i-ai vindecat şi pe toţi ai adus către limanul 
cel netulburat al mântuirii. 


Binecuvântăm pe Tatăl, şi pe Fiul şi pe Sfântul Duh, Domnul. 


Infricoşătoare privire demonilor eşti şi credincioşilor dulceaţă nesfârşită, căci nu 
încetezi a te ruga pentru cei ce te cinstesc pe tine cu dragoste. 


Şi acum şi pururea şi în vecii vecilor. Amin. 


Aprinde candela inimii mele cu focul rugăciunii tale şi îmi dă mie a trece fără de 
primejdia osândirii marea cea sărată a acestei vieţi. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu 
Fecioară de Dumnezeu Născătoare, prin odrasla purtării în pântece, lumii bine- 
cuvântare ai înflorit; pentru aceasta toţi te slăvim. 


Stih: Preasfântă Născătoare de Dumnezeu, miluieşte-ne pe noi. 


Păzitoare eşti fecioarelor şi maicilor bucurie neîncetată, căci pe toți ocroteşti sub 
acoperământul rugăciunilor tale. 


Stih: Preasfântă Născătoare de Dumnezeu, miluieşte-ne pe noi. 


Ceea ce eşti lauda fecioarelor şi tuturor grabnică ajutătoare în toate nevoile, nu 
ne uita nici pe noi, cei cu minte întinată de multe păcate. 


Slavă Tatălui şi Fiului şi Sfântului Duh. 


Cu lapte ai hrănit pe Cel ce hrăneşte toată suflarea cu milostivirea Sa ne- 
cheltuită, iar acum ne hrăneşti pe noi cu îndurările tale. 


Şi acum şi pururea şi în vecii vecilor. Amin. 


Fă să înceteze furtuna patimilor ce domneşte în mine şi dă-mi să trec fără 
tulburare vămile văzduhului. 


Apoi: Cuvine-se cu adevărat să te fericim pe tine, Născătoare de Dumnezeu, 
cea pururea fericită şi prea nevinovată şi Maica Dumnezeului nostru. Ceea ce 
eşti mai cinstită decât heruvimii şi mai mărită fără de asemănare decât 
serafimii, care fără stricăciune pe Dumnezeu Cuvântul ai născut, pe tine, cea 
cu adevărat Născătoare de Dumnezeu, te mărim. 


Bucură-te, slava Rusiei, păzitoarea neostenită a Ortodoxiei, lumina bucuriei în- 
gerilor, monahilor călăuzitoare şi tuturor creştinilor neîncetată păzitoare în 
vremea primejdiilor. 


Intru tine naşterea şi fecioria s-au îmbrățișat, ca oamenii cei muritori să moş- 
tenească viaţa cea nesfârşită. 


Pe mulţi ai întors la drepata credinţă, ca să lucreze în via lui Hristos, cu nă- 
dejdea mântuirii în viaţa cea veşnică. 


După naştere fecioară ai rămas şi după a ta adormire te-ai arătat şi mai mult apă- 
rătoare neamului omenesc, izbăvindu-l din toate tulburările veacului trecător. 


Păzeşte moştenirea ta cu a ta rugăciune neîncetată, de care nu ne lipsi nici pe 
noi, cei ce flămânzim prin deşertul acestei vieţi. 


Pe Făcătorul a toate ai născut şi lumea o ai scos de sub robia celui rău, de ale 
cărui curse păzeşte-ne şi pe noi. 


Cetele puterilor netrupeşti, cu Botezătorul, cu apostolii lui Hristos şi cu 
Născătoarea de Dumnezeu Maria, faceţi rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. 
Strana: Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugăciunile Sfinţilor părinţilor noştri, Doamne lisuse Hristoase, Dumnezeul 
nostru, miluieşte-ne pe noi. Amin. 


Bucuria monahilor şi tuturor casă de mântuire, măcar că ai adormit, vie eşti spre 
apărarea poporului dreptcredincios, pentru care pururea mijloceşte iertarea 
păcatelor de la Hristos, şi mare milă. 


Cu făclii de cântări îngerii se pleacă înaintea icoanei tale, iar noi ne bucurăm 
avându-te sprijinitoare în toate nevoile noastre. 


Stăpână, primeşte rugăciunile robilor tăi şi ne izbăveşte pe noi de toată nevoia 
şi necazul, 


Toată nădejdea mea spre tine o pun, Maica lui Dumnezeu, păzeşte-mă sub 
sfânt acoperământul tău. 


Sursa: 
https://www.facebook.com/1413080078999991/photos/a.1413424765632189/16898598779 

Icoana Maicii Domnului din Vladimir - scurt istoric 


Această icoană se bucură de o cinstire deosebită în Rusia în virtutea rolului său 
în istoria naţională a acestui popor. Această icoană a fost în 1131 adusă din 
Constantinopol în Rusia, dusă la Vladimir în 1155, apoi la Moscova în 1395. 


Ocrotitoare a Rusiei, ea a rămas în catedrala Adormirii din Kremlin până la 
revoluţia de la 1917. Apoi a fost păstrată în galeriile Tretiakov, unde nenumărați 
creştini au venit să se roage în faţa ei. 


După tradiţie, aşa cum se cântă în slujba sărbătorii din 26 august, la Vecernie, 
icoana a fost pictată de Sfântul evanghelist Luca în timpul existenţei pământeşti 
a Maicii Domnului: „Atunci când pentru prima oară, icoana ta a fost zugrăvită 
de vestitorul tainelor evanghelice, şi ţi-a fost adusă pentru ca s-o recunoşti şi să- 
i dăruieşti puterea de a-i mântui pe cei ce ţi se închină, te-ai bucurat, tu care eşti 
plină de milostivire şi izvor al mântuirii noastre, ai fost ca şi gura şi glasul 
icoanei” (Vecernie, stihire glasul 6). 


Această icoană ocupă un loc special în viaţa poporului rus. Cronicile ne rela- 
tează rolul imens pe care l-a jucat în istoria Rusiei, pentru aceasta fiind săr- 


bătorită de trei ori pe an, ca mulţumire pentru eliberarea Moscovei de tătari: la 
26 august 1395, la 23 iunie 1480, la 21 mai 1521. 


In 1612, în timp ce Moscova era asediată de polonezi, luptătorii voluntari s-au 
bătut pentru icoana Maicii Domnului din Vladimir: „Mai bine murim decât să 
lăsăm să fie pângărită icoana prea curatei Maici a Domnului nostru din Vla- 
dimir”. 


Descriere 


Maica Domnului este cu adevărat făptură îndumnezeită, pe chipul căreia ce- 
rescul cu omenescul se întâlnesc. 


În această icoană, privirea Maicii Domnului este deosebit de mişcătoare: privire 
de o duioşie şi o tristeţe nesfârşită, care vine din adâncurile tainice ale inimii 
pentru a ajunge într-un „dincolo” inaccesibil, privire a Maicii îndreptată spre 
omenire, din pricina proorociei lui Simeon, pe care o „păstra în inima ei”: „Iată, 
Acesta este pus spre căderea şi spre ridicarea multora din Israel şi ca un semn 
care va stârni împotriviri. Și prin Sufletul tău va trece sabie, ca să se desco- 
pere gândurile din multe inimi” (Le. 2, 33-35). 


Acest chip de o frumuseţe cerească este chipul unei mame a cărei privire ne lasă 
să pătrundem în inima Mariei, care se gândeşte încă de pe acum la suferinţele ce 
vor veni, un chip care, în suferinţa sa lăuntrică, trăieşte deja drama crucii. Pri- 
vire care exprimă dragostea maternă pentru Fiul său, dar şi pentru toţi oamenii 
cărora, prin cruce, va învăţa să le fie maică. 


Peste veşmânt, poartă maforionul, un val lung, purpuriu, brodat cu un preţios 
galon, care-i acoperă capul şi umerii. Pe frunte şi pe umeri vedem cele trei stele, 
semn al pururea fecioriei Maicii Domnului atât înainte, cât şi în timpul naşterii 
şi după aceea. 


Pruncul cu mâna stângă, cuprinde gâtul maicii Sale pentru a-Şi apropia obrazul 
de obrazul Mariei, într-un minunat gest de tandreţe. 


Pruncul este aşezat simbolic pe braţul drept al Maicii Sale, în timp ce cu mâna 
cealaltă ea arată spre Fiul său: „lată Omul”. 


Privirea Pruncului este aţintită pe privirea Maicu Sale, a cărei suferinţă o vede, 
părând a-i spune încă de pe acum: „Nu mă plânge, Mamă...”, în incercarea de 
a-l alina durerea ascunsă. 


Chipul Pruncului este deja chipul unui adult, cu trăsături precise, a cărui frunte 
amplă reflectă înţelepciunea dumnezeiască. 


Veşmântul Său, himationul, roşu purpuriu, are sclipiri de aur, aşa cum se cuvine 
lui Dumnezeu: este lumina cea neînserată. 


Deşi gestul mâinii stângi a Mariei arată spre Fiul Său - tip al icoanelor Maicii 
Domnului Indrumătoarea - totuşi, această icoană este a Maicii Domnului Mân- 
gâietoarea, din cauza simţămintelor pe care le exprimă atitudinea maternă a 
Mariei. 


În această icoană, Maica Domnului este chipul Bisericii care poartă în ea mân- 
tuirea, chiar în timp ce aşteaptă, mărturiseşte şi contemplă învierea prin cruce. 
Fără să ţină seama de mângâierea Fiului său, Maica Domnului priveşte în 
depărtare, cu o privire plină de dragoste şi de durere. 


Chipul său întors către Pruncul care o mângâie, nu către fiul trupesc, ci către 
Ziditorul lumii căreia I-a dat naştere, se oglindeşte în cuvintele Liturghiei: Ea 
este fierbinte mijlocitoare în faţa lui Dumnezeu şi puternică ocrotitoare a lumii. 
Se apleacă spre Fiul său cerând milă pentru cei care vin către EI şi pe care îi 
ocroteşte cu rugăciunile sale. 


Această minunată icoană a Maicu Domnului din Vladimir arată permanenta 
preocupare a Bisericii Răsăritului de a considera rolul Maicii Domnului în 
lumina Revelaţiei şi a locului pe care Domnul i l-a încredinţat în taina mântuirii 
oamenilor. 


Cultul pe care Biserica Răsăritului îl închină Maicii Domnului este în esenţă 
hristocentric, iar doctrina sa marială se rezumă în plinătatea dogmei Născătoarei 
de Dumnezeu. Tocmai pentru că este atât de legată de lucrarea mântuitoare a 
Fiului său, nu ne surprinde să vedem, în majoritatea icoanelor, cu câtă soli- 
citudine se apleacă spre omenire şi îndeosebi spre nevoile duhovniceşti ale 
creştinilor. 


Sinaxar la aducerea icoanei Maicii Domnului din Vladimir la Moscova 


În zilele bine credinciosului şi marelui domn Vasile Dimitrievici, singurul stă- 
pânitor al Rusiei, şi în vremea Sfântului mitropolit Ciprian, a fost năvălirea lui 
Temiraxac, împăratul agarenilor, asupra pământului Rusiei. Acela, sculându-se 
cu mare putere de la Răsărit şi prădând multe împărăţii, a ajuns în părţile Rusiei. 
Deci, apropiindu-se de hotarele pământului Rezeanului, a luat cetatea Eleciul, a 
robit pe voievodul Eleciului şi a ucis o mulțime de creştini, căci era mare urător 
şi cumplit chinuitor al neamului creştinesc. Apoi se mai lăuda că tot pământul 
Rusiei are să-l pustiască, ca să dezrădăcineze credinţa creştinească, şi îşi pre- 
gătea drumul său spre cetatea Moscova, vrând să o risipească pe ea. Deci auzind 
marele domn Vasilie Dimitrievici acest lucru, şi-a adunat oastea sa şi s-a dus în 
cetatea Colomnei. 


De acolo plecând, a stat la malul râului Ochi, făcând tabără împotriva vrăj- 
maşului, iar Temiraxac a stat într-un loc 15 zile. Şi înştiinţându-se marele domn 
şi toată oastea creştinească de marea putere a păgânului împărat, care venise cu 
oşti fără de număr, şi auzind despre scopul lui cel rău, şi-a ridicat mâinile spre 
cer împreună cu toţi ostaşii săi şi se ruga cu lacrimi Domnului şi Preasfintei 
Născătoare de Dumnezeu, pentru izbăvirea sa de acel agarean fără de Dumne- 
zeu. Ei chemau în ajutor pe cei mai mari plăcuţi ai lui Dumnezeu, pe Sfinții 


ierarhi Petru şi Alexie, pe cuviosul Serghie şi pe ceilalți sfinți făcători de minuni 
ai Rusiei. 


Apoi a trimis în cetatea Moscova, la părintele său cel duhovnicesc, la prea 
sfințitul mitropolit Ciprian, ca să poruncească poporului să facă post şi rugă- 
ciune, şi să trimită în cetatea Vladimirului, ca să ia de acolo icoana făcătoare de 
minuni a Preasfintei Născătoare de Dumnezeu şi să o aducă în Moscova, pentru 
apărarea cetăţii împărăteşti a Rusiei. 


lar arhiereul lui Dumnezeu, Ciprian, mai înainte de porunca domnească, se 
gândea ca să aducă acea cinstită icoană, deci, când i-a venit poruncă de la voie- 
vod; atunci a mulţumit lui Dumnezeu că tot acelaşi gând a pus şi în inima mare- 
lui domn, căci avea acea împreună glăsuire a lui cu al său gând, ca pe o 
adeverire de bunăvoirea lui Dumnezeu, ca minunata icoană a Preasfintei Născă- 
toare de Dumnezeu să se mute la dânşii în Moscova. 


Deci îndată a trimis la Vladimir bărbaţi aleşi din rânduiala duhovnicească, după 
acea cinstită icoană. Apoi mitropolitul Ciprian adunând toată duhovniceasca 
rânduială şi mulțime de popor, s-a rugat sobomiceşte pentru biruinţa asupra 
vrăjmaşului. Şi a poruncit tuturor să poftească la rugăciune şi nici el însuşi nu s- 
a depărtat de la biserică, făcând slujbă şi rugându-se ziua şi noaptea cu fierbinte 
vărsare de lacrimi pentru marele voievod, pentru oastea lui, şi pentru toţi pra- 
voslavnicii creştini. 


Iar când cinstita icoană a pornit de la Vladimir şi s-a apropiat de cetatea Mosco- 
vei, în 15 zile ale lunii august, la praznicul Adormirii Preasfintei Născătoare de 
Dumnezeu, a ieşit întru întâmpinarea ei prea sfințitul mitropolit cu tot soborul 
rânduielii duhovniceşti, împreună cu mult popor; şi, văzând acea sfântă icoană, 
au căzut la pământ şi s-au închinat ei ca însăşi Preasfintei Născătoare de 
Dumnezeu, care venise la dânşii, şi primind-o cu negrăită bucurie, vărsau multe 
lacrimi privind spre dânsa şi rugându-se ca să se izbăvească de năvălirea 
agarenilor. 


Și nu le-a fost în deşert rugăciunea lor, pentru că tocmai în aceeaşi zi în care 
prea cinstita icoană a Preasfintei Născătoare de Dumnezeu a fost adusă în 
Moscova, Temiraxac, păgânul împărat al agarenilor, îngrozindu-se de o înfrico- 
şată vedenie pe care a văzut-o în vis, s-a tulburat şi a fugit înapoi cu toată 
puterea sa, nefiind gonit de nimeni. 


Iar vedenia aceea a lui a fost astfel: vedea înaintea sa un munte prea înalt, pe al 
cărui vârf mergeau împotriva lui arhiereii şi aceia, având toiege de aur în mână, 
îl îngrozeau pe el. Deasupra arhiereilor a văzut în văzduh o strălucire neobi- 
şnuită şi stând în mijloc o împărăteasă într-o slavă negrăită, îmbrăcată în haină 


de porfiră şi strălucită mai mult decât soarele, cu raze în chip de fulger. Împre- 
jurul ei era mulțime nenumărată de ostaşi înarmaţi care îi slujeau ei şi se 
pregăteau ca de război. lar împărăteasa avea mâinile sale întinse în sus, ca o 
rugătoare. Apoi a văzut-o pe ea amenințându-l cu groază, ca să se ducă din 
hotarele pământului Rusiei, ca şi cum poruncea ostaşilor săi să pornească asupra 
lui. De acea înfricoşată vedenie s-a cutremurat Temiraxac şi, sărind înspăi- 
mântat din pat, a răcnit: „O, vai mie, ce este această vedenie înfricoşată?”. Şi 
tremurând, se temea suspinând şi era ca într-o nepricepere; iar după un ceas 
venindu-şi în fire, a chemat pe domni şi pe voievozi şi a început a le spune lor 
ceea ce văzuse, tremurând încă de frică. 


lar aceia, auzind cele ce li se spunea şi văzând pe împăratul lor tremurând, 
asemenea s-au înspăimântat şi nepricepându-se, ziceau: „Ce să fie aceasta?”. 


Și unii ziceau: „Impărăteasa care s-a văzut este Maica Dumnezeului creştinilor, 
a lui lisus Hristos, şi se cunoaşte că voieşte să apere pe creştini, pentru că dânsa 
le este lor ajutătoare şi purtătoare de griji”. 


Temiraxac a zis: „Dacă creştinii au o ajutătoare ca aceea, apoi în deşert ne-am 
pornit asupra lor şi fără de spor ne ostenim, căci măcar pe unul din cei ce stau 
dinaintea ei de l-ar trimite asupra noastră, pe toți ne va birui şi nici loc nu vom 
putea afla încotro să fugim”. 


Astfel acel împărat păgân s-a întors înapoi cu toată puterea agarenească, fugind 
cu ruşine, căci li se părea agarenilor că multe cete de ostaşi din pământul Rusiei 
vin în urma lor şi pentru aceea fiind cuprinşi de frică mare, unul pe altul se 
călcau, aruncându-şi armele, prăzile şi dobânzile lor. Astfel le-a fost acelor 
dreptcredincioşi biruinţa asupra vrăjmaşilor, fără de război şi fără vărsare de 
sânge, cu rugăciunile prea curatei Fecioare Născătoare de Dumnezeu. 


Acea năvălire a lui Temiraxac cu agarenii şi minunata lui gonire din pământul 
Rusiei s-a întâmplat în anul de la facerea lumii 6903 - 1395 de la naşterea lui 
Hristos - şi din vremea aceea, în împărăteasca cetate Moscova s-a aşezat praz- 
nicul întâmpinării icoanei Preasfintei Fecioare Născătoare de Dumnezeu, care se 
numeşte Vladimirsca, întru neuitata şi mulţumitoarea pomenire a minunatei 
izbăviri de agareni, care s-a făcut prin apărarea Maicii lui Dumnezeu, căreia cu 
Cel născut dintr-însa, Hristos Dumnezeu, totdeauna de la noi să-l fie cinste, 
mulțumire şi închinăciune, acum şi pururea şi în vecii vecilor. Amin. 


23 iunie / 6 iulie - Pomenirea icoanei Maicii Domnului Vladimirskaia 


Conform vechii tradiţii, Sfântul evanghelist Luca a zugrăvit trei icoane ale Mai- 
cii Domnului. Văzându-le, Preasfânta Născătoare de Dumnezeu a spus: „Harul 
Celui ce S-a născut din mine şi al meu să fie cu sfintele icoane”. Una dintre 
aceste trei este cea pe care noi o cunoaştem ca icoana din Vladimir. 


Icoana Preasfintei Stăpâne până în anul 450 s-a aflat la Ierusalim, iar apoi a fost 
dusă la Constantinopol. În prima parte a secolului XII sfânta icoană a fost 
trimisă de către patriarhul Constantinopoului Luca în dar marelui cneaz lurie 
Dolgoruki, întemeietorului oraşului Moscova şi aşezată de el în mănăstirea 
pentru fecioare din Vâşgorod. 


Satul Vâşgorod aparținuse în trecut sfintei întocmai cu apostolii cneaghine Olga, 
iar din 1155 a devenit moştenirea fiului cneazului lurie - Andrei Bogoliubski, 
care era foarte evlavios şi cucernic. 


Mulțimea minunilor săvârşite de la icoană îi erau comunicate cneazului. Printre 
altele, cneazului i s-a povestit că sfânta icoană de câteva ori şi-a părăsit locul şi 
s-a aflat în aer; cneazul a înţeles din cele povestite că trebuie să schimbe locul 
icoanei. 


Andrei Bogoliubski constituie o epocă întreagă din istoria poporului rus: crearea 
nucleului statal al ţării. Exista un principiu deosebit al vieţii de stat, în com- 
paraţie cu cel de la sud, pe care cneazul Andrei l-a refuzat şi a plecat spre nord. 
Hotărând să se strămute din Vâşgorod în patria sa, moşiile Suzdalului, cneazul a 


luat cu sine, fără ştirea tatălui, icoana făcătoare de minuni a Maicii Domnului. 
Pe cale, înaintea ei neîncetat s-au slujit tedeumuri. 


Locuitorii oraşelor Vladimir şi Kleazma au întâmpinat icoana cu multă dragoste 
şi osârdie. Din Vladimir cneazul s-a îndreptat spre Rostov. 


Indepărtându-se de Rostov zece verste, pe malul râului Kleazma caii s-au oprit 
şi nu voiau să meargă mai de parte. Au înhămat alţi cai, dar nici aceştia nu s-au 
urnit din loc. 


Uimit şi înspăimântat, cneazul a căzut înaintea icoanei Maici Domnului şi s-a 
rugat cu lacrimi. Preasfânta Fecioară 1 s-a arătat în vis, având un sul în mână, 
poruncindu-i să lase icoana în Vladimir, iar în acest loc să zidească o biserică în 
cinstea naşterii ei. 


Cneazul a aşezat icoana în Vladimir. Din această vreme - 1160 - sfânta icoană 
începu să se numească icoana Maicii Domnului din Vladimir. 


În anul 1164 această icoană a fost purtată de cneazul Andrei în marşul împotriva 
bulgarilor de pe Volga. Înaintea luptei cneazul Andrei s-a mărturisit, s-a 
împărtăşit şi, rugându-se înaintea icoanei Maici Domnului, exclamă: „Lot omul 
ce nădăjduieşte în tine, nu va pieri!" Şi toată oastea, urmând exemplul cnea- 
zului, a sărutat cu lacrimi sfânta icoană şi, chemând ajutorul Maicii Domnului, 
s-a dus la bătălie. Bulgarii au fost biruiţi. După victorie, încă pe câmpul de 
luptă, în faţa icoanei, s-a săvârşit un tedeum. 


In timpul slujbei în faţa tuturor ostaşilor s-a săvârşit o minune: de la icoana şi 
Crucea de viaţă făcătoare a strălucit lumină, care a luminat întreaga împre- 
Jurime. 


Fiindcă în aceeaşi zi împăratul bizantin Manuil a văzut lumină de la Crucea 
Domnului şi, întărit de acest semn, a biruit saraţinii, de comun acord cu cneazul 
Andrei Bogoliubski şi împăratul a fost instituită ziua de 1 august, sărbătoarea 
„Scoaterii cinstitului lemn a de viaţă făcătoarei Cruci a Domnului”. 


În anul 1175, în timpul răzmeriţei din Vladimir, cneazul Andrei Bogoliubski a 
fost omorât. Oraşul căzuse în mâinile tâlharilor. Atunci un preot cu numele 
Nicolai a purtat icoana pe străzile oraşului şi răscoala s-a potolit. 


Multe minuni s-au făcut de la sfânta icoană. In anul 1135 catedrala unde se afla 
icoana Maicii Domnului din Vladimir a ars până în temelie, dar sfânta icoană a 
rămas neatinsă. 


In anul 1237 icoana făcătoare de minuni şi alte sfinţenii au suferit de la hoardele 
tătarilor: de pe ea a fost scoasă veşmântul preţios, însă icoana a rămas întreagă 
şi neschimabată. 


În anul 1395 Tamerlan cu hoardele de tătari a năvălit asupra pământului rusesc 
şi se apropia de Moscova. Poporul avea o singură nădejde: ajutorul lui Dumne- 
zeu. Marele cneaz al Moscovei Vasilii a poruncit să fie adusă icoana Maicii 
Domnului din Vladimir la Moscova. Zece zile a durat calea icoanei spre Mos- 
cova. Pe marginile drumului stătea poporul îngenuncheat şi, întinzând mâinile 
spre icoană, cerea: „Maica Domnului, mântuieşte pământul nostru!" 


La Moscova icoana a fost întâmpinată cu o mare solemnitate. O procesiune 
formată din tot clerul moscovit, familia marelui cneaz, boierii şi toţi locuitorii 
Moscovei au ieşit din oraş în câmpia Kucikov şi, întâmpinând icoana, au însoţit- 
o până la catedrala Adormirii din Kremlin. 


„Tor oraşul a ieşit să întâmpine icoana", povesteşte letopiseţul. Mitropolitul şi 
marele cneaz, „bărbaţi şi femei, copii şi prunci, orfani şi văduve, de la mic la 
mare, CU cruci şi icoane, cu psalmi şi cântări duhovniceşti, dar mai cu seamă, cu 
lacrimi, că nu puteai afla om să nu plângă cu suspine neîncetate şi bocete", zice 
letopiseţul. 


Maica Domnului nu i-a lăsat pe cei ce nădăjduiau în ea. În momentul întâm- 
pinării sfintei icoane la Moscova Tamerlan dormea în cortul său. Deodată văzu 
în vis un numte înalt, de pe care coboarau spre el sfințiţi ierarhi cu toiege de aur. 
De asupra lor, într-o măreție negrăită, într-o strălucire puternică a razelor se afla 
o Femeie luminoasă. Nenumărate mulţimi de Îngeri erau în jurul Femeii şi ţi- 
neau în mâini săbii de foc. Ridicându-le în sus s-au năpustit asupra lui Ta- 
merlan... El s-a deşteptat, tremurând de spaimă. 


Înţelepţii şi tălmacii chemaţi să tâlcuiască visul au zis că Femeia văzută de el în 
vis este Ocrotitoarea ruşilor, Maica Dumnezeului creştin şi puterea ei este de 
neînvins. „Atunci noi nu mai avem ce face", a exclamat Tamerlan şi a dat ordin 
oastei să se întoarcă înapoi. Şi tătarii, şi ruşii au fost profund uimiţi de acest 
eveniment. lar letopiseţul, descriind cele întâmplate, adăugă: „Şi a fugit Tamer- 
lan, alungat de puterea Preasfintei Fecioare!" 


Renumitul predicator, arhiepiscopul Inokentie al Hersonului, meditând la 
minunatul ajutor al Maicii Domnului, spunea: „E cu neputinţă să nu cădem până 
la pământ cu duh de mulţumire înaintea Maicii Domnului”. De aceea cu vred- 
nicie şi cu dreptate să-i cântăm şi s-o lăudăm pe Ocrotitoarea noastră cerească, 
pentru că întotdeauna, când ne aflam pe muchia prăpastiei şi pierdeam orice 


nădejde, afară de nădejdea la ajutorul cel de sus, Preasfânta Stăpână, Maica 
Domnului ne dăruieşte slăvita sa apărare. 


Icoana Maicii Domnului din Vladimir (Vladimirskaia) 


Sărbători în cinstea icoanei Preasfintei Născătoare de Dumnezeu din Vladimir 
întâlnim de mai multe ori pe parcursul anului (21 mai, 23 iunie, 26 august). Cea 
mai importantă sărbătoare are loc pe 26 august, dată stabilită în cinstea mutării 
icoanei de la Vladimir la Moscova. 

Icoana Maicii Domnului din Vladimir a fost pictată de Sfântul evanghelist 
Luca, din blatul de la masa la care Mântuitorul a mâncat împreună cu 
pururea Fecioara Maria și dreptul Iosif. 


Maica Domnului, văzând icoana, a exclamat: lată, de acum mă vor ferici toate 
neamurile. Harul Fiului meu și al meu va fi cu această icoană. 


În anul 1131, patriarhul Constantinopolului, Luca Hrisoverga, a dăruit această 
icoană marelui cneaz Gheorghe Vladimirovici al Kievului, numit şi Yuri Dol- 
goruki (15 aprilie), care a aşezat-o iniţial în Mănăstirea Devici din Vişgorod 
(Ucraina), vechiul oraş al Sfintei Olga, împărăteasa Rusiei şi cea întocmai cu 
apostolii. 


Fiul lui Gheorghe Dolgoruki, Sfântul Andrei Bogoliubsky, a adus icoana în 
orașul Vladimir în 1155 şi a aşezat-o în Catedrala „Adormirea Maicii Dom- 


nului” pe care o ctitorise. Din acest moment, icoana a primit numele de „icoana 
Maicii Domnului din Vladimir” (Vladimirskaia). 


În 1395, în timpul invaziei lui Tamerlan, icoana a fost luată din Vladimir şi dusă 
în noua capitală, Moscova. Astfel, binecuvântarea Maicii Domnului a stabilit 
legăturile spirituale ale Bizanțului cu Rusia prin Kiev, Vladimir şi Moscova. 


Sărbători în cinstea icoanei Preasfintei Născătoare de Dumnezeu din Vladimir 
întâlnim de mai multe ori pe parcursul anului (21 mai, 23 iunie, 26 august). Cea 
mai importantă sărbătoare are loc pe 26 august, dată stabilită în cinstea mutării 
icoanei de la Vladimir la Moscova. 


În anul 1395, temutul han Tamerlan („Timur cel şchiop”) a ajuns până la ho- 
tarul Riazan, cucerind oraşul Eleţ şi, avansând către Moscova, s-a apropiat de 
malurile râului Don. Marele cneaz Vasile Dimitrievici a mers cu o armată la 
Kolomna şi i-a oprit pe malurile râului Oka. EI s-a rugat la Sfinţii ierarhi ai 
Moscovei şi Sfântului Serghie pentru elberarea patriei, şi a scris mitropolitului 
Ciprian al Moscovei (16 septembrie), rugându-l ca în postul Adormirii Maicii 
Domnului, care era în curs, să fie înălțate rugăciuni stăruitoare pentru milă şi 
pocăință. 


Preoţii au fost trimiși la Vladimir, unde era vestita icoană făcătoare de minuni. 
După ce au săvârşit Sfânta Liturghie și Paraclisul Adormirii Maicii Domnului, 
preoții au luat icoana și au adus-o la Moscova. De-a lungul drumului, pe ambele 
părți, nenumărați oameni se rugau în genunchi: „O, Maica lui Dumnezeu, 
salvează pământul Rusiei!” 

În timpul în care oamenii din Moscova au întâmpinat icoana Maicii Domnului 
din Vladimir pe câmpul Kucikov, Tamerlan dormea în cortul său. 


Dintr-odată, el a văzut în vis un munte mare, în vârful căruia se aflau Sfinţii 
ierarhi cu toiege de aur, venind spre el. Deasupra lor, într-o aureolă străluci- 
toare, era o femeie impunătoare. Ea i-a poruncit să părăsească pământurile 
Rusiei. 


Trezit de spaimă, Tamerlan a întrebat despre sensul viziunii. Tălmacii au răs- 
puns că doamna strălucitoare e Maica Domnului, marea protectoare a creş- 
tinilor. 


Atunci Tamerlan a dat ordin trupelor sale să se retragă. 

In amintirea acestei eliberări minunate a pământului Rusiei de Tamerlan, au 
construit Mănăstirea Intâmpinării, pe câmpia Kucikov, unde a avut loc întâm- 
pinarea icoanei Preasfintei Născătoare de Dumnezeu din Vladimir. 


La 26 august, întreaga Rusie sărbătorește întâmpinarea icoanei Preasfintei Năs- 
cătoare de Dumnezeu din Vladimir. 


Evenimente foarte importante în istoria Bisericii Ruse au avut loc înaintea 
icoanei Maicii Domnului din Vladimir: alegerea şi înscăunarea Sfântului lona, 
susținătorul Autocefaliei Bisericii Ruse (1448), şi a Sfântului lov, primul 
patriarh al Moscovei şi al întregii Rusii (1589), şi a prea fericitului patriarh, 
Sfântul Tihon (1917). Şi înscăunarea prea fericitului Pimen, patriarh al Mos- 
covei şi al întregii Rusii, a avut loc într-o zi de sărbătoare a icoanei Maicii 
Domnului din Vladimir, pe 21 mai 1971. 


Traducere și adaptare: Mihai-Alex Olteanu 
Sursa: http://oca.org 


Maica Domnului, Măicuţa poporului român 

Icoana Maicii Domnului Vladimirskaia - Mănăstirea Putna, Duminica 
Ortodoxiei 


Icoana Maicii Domnului cu Pruncul Hristos nu a lipsit niciodată din casa româ- 
nului. 


Pentru că nu poate fi gândit poporul român fără Hristos şi fără Maica Domnului. 
Nu am fi avut duioșia și blândeţea noastră, dacă nu am fi privit chipul duios și 
blând al Maicii Domnului, care Îl poartă pe Pruncul lisus, Fiul şi Dumnezeul ei. 
Nu am fi avut dragostea de Hristos pe care o are poporul nostru dacă nu ar fi 
picurat ea, mama, dragostea ei pentru Fiul ei în sufletele noastre. Nu am fi fost 
ortodocşi dacă ea nu ne-ar fi scufundat în cristelnița Fiului ei! 


Ea ne-a fost scut în vremuri grele, ea ne-a fost mângâiere în vremuri cumplite, 
ea ne-a fost bucurie în momente de liniște. Ea a dat credință și putere mamelor 
să îşi crească pruncii sub semnul crucii, ea a dat putere eroilor să își dea viaţa cu 
ochii aţintiţi spre Crucea lui Hristos, întru nădejdea Învierii. 


„Faceţi orice vă va spune” (loan 2, 5), i-a îndemnat ea pe nuntaşii din Cana. 
„Faceţi orice vă va spune” a spus Maica Domnului strămoşilor noștri şi, astfel, 
ne-am format după chipul lui Hristos: un popor care Îl slujeşte smerit pe Hri- 
stos, care ştie să moară pentru Hristos şi care ştie să se bucure în Hristos. 


Marele ei exemplu şi îndemn pentru noi astăzi este: „Faceţi orice vă va spune”. 
Pentru că aşa ne unim cu El. Şi ea, Măicuţa, ne ajută să ne curățim sufletele şi să 
ne împărtăşim cu Sfintele Taine, cu Trupul şi Sângele Domnului. 


De ce ne împărtăşim? Pentru că este semnul lui Hristos. Prin aceasta, vrăjmașii, 
văzuți şi nevăzuţi, nu se pot atinge de noi. Hristos ne va apăra, Hristos ne va 
mântui! 


Poporul român nu poate exista fără semnul lui Hristos, fără sângele Mielului. 
Uniţi, ne mărturisim ca un popor care aşteaptă Invierea, pentru a mânca îm- 
preună cu El Paştile cele de taină în Impărăția cea veşnică. 


Sursa: 
https://www.urcusspreinviere.ro/1031/maica-domnului-maicuta-poporului-roman/ 


“Nesfinţii sfinţi”: Predica părintelui Tihon despre minunea care se lucrează 
prin îndrăzneala credinţei. De la femeia bolnavă de scurgerea de sânge din 
Evanghelie la generalul rus de miliţie al zilelor noastre 


23.10.2013 
Predică în duminica a 23-a după Rusalii, 


6/19 noiembrie 1995 


În numele Tatălui şi al Fiului şi al Sfântului Duh. Astăzi la Sfânta Liturghie, Bi- 
serica ne aduce aminte pericopa evanghelistului Luca despre o întâmplare la 
care apostolii au fost martori într-o aşezare mică de pescari, şi anume despre 
vindecarea unei femei de către lisus Hristos, femeie care de aproape douăzeci de 
ani suferea de o boală incurabilă. 


Vindecarea aceasta s-a produs într-un mod destul de ciudat: lisus Hristos era 
strâmtorat de mulţimea oamenilor, toţi voiau câte ceva de la EI: unul izbăvire de 
boală, altul o oarecare minune, altul - nici el nu ştia ce voia. În acea îmbulzeală 
de nedescris, Domnul, întorcându-se, le-a pus deodată ucenicilor Săi o întrebare 
cam de ciudată: 

- Cine este cel ce s-a atins de Mine? 


Ucenicii au rămas uimiţi: 
- Mulţimile Te îmbulzesc şi Te strâmtorează din toate părţile, toți caută măcar 
pentru o clipă să Iţi atragă atenţia şi Tu zici: Cine este cel ce s-a atins de Mine? 


Hristos a răspuns că aşa era, dar în acea îmbulzeală şi înghesuială a simţit că 
puterea Lui dumnezeiască a ieşit deodată către unul dintre oameni. 


Şi atunci o femeie care era în apropierea lui lisus a recunoscut cu ruşine că 
ea fusese aceea care se atinsese de haina Învăţătorului. Cu ruşine, fiindcă 

ea era socotită necurată, din pricina bolii sale femeieşti, şi 
nu trebuia să se atingă de oameni, ca să nu îi întineze. Şi a recunoscut, fiin- 
dcă din clipa aceea ea a simțit fără îndoială că nu mai era bolnavă. 


Ca răspuns la toate acestea, Hristos i-a grăit femeii, spunându-i câteva cuvinte, 
care au fost de ajuns pentru a explica minunea ce i se întâmplase ei, dar aceste 
cuvinte au fost spuse şi ca să le audă ucenicii, dar şi noi: 

- Mare este credinţa ta! Mergi în pace! 


Aşa s-au împletit în toate timpurile credința smerită şi atotputernică în Dumne- 
zeu şi trecătoarele legi omeneşti, lipsite de valoare, ruşinea şi teamă de judecata 
nedreaptă a oamenilor. 


Icoana Maicii Domnului - Vladimir 


Cu siguranţă vă amintiţi toţi, fraţi şi surori, cum am sărbătorit cu două luni în 
urmă împlinirea a şase sute de ani de la evenimentul în cinstea căruia a fost 
întemeiată mănăstirea noastră, întâmpinarea icoanei Maicii Domnului din Vla- 
dimir şi izbăvirea Moscovei de invazia hanului mongol Tamerlan. Ce sărbătoare 
am avut! A fost adusă de la Galeria Tretiakov la noi în mănăstire, pentru o zi, 


vechea icoană făcătoare de minuni a Preasfintei Născătoare de Dumnezeu din 
Vladimir, odorul cel mai de preţ al Rusiei. 


La procesiunea religioasă, care a început din Cetate şi s-a încheiat aici, în 
Mănăstirea Întâmpinării icoanei Maicii Domnului din Vladimir, au luat parte 
mai mult de treizeci de mii de oameni. Era septembrie şi ploua. Prea fericitul 
patriarh şi foarte mulţi preoţi, în veşminte complet ude, păşeau încet în urma 
icoanei, iar oamenii stăteau de-a lungul străzii şi când sfânta icoană trecea pe 
lângă ei cădeau în genunchi, în băltoacele de apă, pe asfaltul ud, dar nimeni nu 
mai ţinea cont de asta. 


Era deja ora trei după miezul nopţii când, în sfârşit, ultimul om din rândul acela 
imens a intrat în biserica noastră şi s-a închinat sfintei icoane. Când biserica s-a 
golit, înaintea icoanei făcătoare de minuni înălțată pe postament, au rămas doar 
cei ce au asigurat transportul şi integritatea icoanei: specialişti în domeniul 
artelor de la Galeria Tretiakov, funcţionari de la administraţia oraşului şi înalți 
demnitari ai miliției. Toţi stăteau în tăcere. Imaginea credinţei poporului, care se 
dezvăluise în acele ceasuri, fusese uluitoare pentru ei. 


Eu şi obştea am făcut pentru ultima dată înaintea icoanei metanii până la 
pământ. Apoi ne-am apropiat de icoană şi le-am spus funcționarilor: 
- lată, acum este singura ocazie din viaţa dumneavoastră când, într-o asemenea 
ZI Şi într-un asemenea loc, vă puteţi apropia de sfânta icoană şi vă puteți ruga 
Împărătesei Cereşti. Peste câteva minute icoana va fi dusă la muzeu. Înţeleg că 
toți sunteţi oameni cu funcţii înalte, dar nu puteţi rata această ocazie. 


Funcţionarii se uitau unul la altul, se mutau de pe un picior pe altul, zâmbeau 
jenaţi, dar nu se urneau din loc. Cred că fiecare dintre ei, dacă ar fi fost singur 
acolo, s-ar fi închinat cu bucurie acestui mare odor rusesc şi s-ar fi rugat în taină 
Maicii Domnului. Dar în chpele acelea, după cum se spune în Evanghelie, “de 
frica iudeilor”, toţi erau parcă înlemniți. 


Și, deodată, un miliţian cu grad superior, înroşindu-se la faţă ca drapelul so- 
vietic, a păşit înainte. Mormăind furios, i-a strecurat şapca sa unui maior şi 
urcând treptele către icoană, cu stângăcie a făcut trei metanii înaintea ei. A 
sărutat zgomotos geamul de protecție al icoanei şi stăruitor 1-a şoptit ceva 
Maicii Domnului. Apoi s-a mai închinat încă o dată stângaci până la pământ şi, 
dându-se înapoi, a coborât treptele. A smuls şapca din mâinile milițianului care, 
de uimire, rămăsese cu gura căscată şi, privindu-i posomorât pe ceilalți, s-a dat 
într-o parte. 


- Bravo, tovarăşe general! am spus eu. Pentru asta Maica Domnului niciodată nu 
vă va lăsa. 


Şi întorcându-mă către angajaţii muzeului, am spus: 
- Gata, puteţi lua icoana. 


După o săptămână, i-am adunat la o masă festivă pe cei care au luat parte la pre- 
gătirea sărbătorii noastre: pe frații din obşte, pe numeroşii colaboratori ai 
mănăstirii, pe specialiştii în domeniul artelor de la Galeria Tretiakov, pe funcțio- 
narii oraşului şi corul nostru. l-am adunat pentru a le mulţumi. La masă a venit 
şi generalul acela. 


- Ştiţi, atunci mie mi s-a întâmplat o adevărată minune! a spus el, rostind un 
toast. 


Și a mărturisit ceea ce 1 s-a întâmplat. 


În noaptea aceea, când în biserică generalul a auzit propunerea de a se apropia 
fiecare de icoana făcătoare de minuni, la început s-a speriat, la fel ca toți ceilalți. 
Lângă el erau oameni care aveau acelaşi statut social şi erau chiar unii care îi 
erau superiori. Însă în acele zile generalul fusese lovit de o nenorocire: sora lui 
mai mare, care locuia în Vladimir, avusese un accident de maşină şi îi fuseseră 
zdrobite ambele picioare. Tot acolo, în Vladimir, îi făcuseră o operaţie, care 
durase mai multe ceasuri, o operaseră la un picior şi i-l puseseră în ghips. Urma 
cea de-a doua operaţie, la al doilea picior, cu o anestezie de lungă durată. Însă 
sora generalului era o femeie foarte înaintată în vârstă şi medicii se temeau ca 
inima ei bolnavă nu ar fi rezistat la acea operaţie. 


În noaptea aceea, generalul s-a apropiat cu hotărâre de icoană şi i-a şoptit Maicii 
Domnului: 

- Maica Domnului, mie nu îmi trebuie nimic, eu am de toate. Însă, iată, sora 
mea... va fi operată mâine. Şi mă tem că nu va rezista... Ajut-o pe ea! 


În dimineaţa următoare, generalul a sunat la spital ca să afle cum decurgea ope- 
rața. Şi i-au spus că nu a fost făcuţi nici o operaţie. La nedumerirea lui, medicii 
au răspuns că de dimineaţă, înainte de a o duce pe bătrână în sala de operaţii, 1- 
au făcut o ultimă radiografie, la care s-a văzut că oasele zdrobite ale piciorului 
erau aşezate întocmai aşa cum ar trebui ca să se sudeze. Probabil că în timpul 
nopţii bolnava s-a răsucit astfel încât oasele s-au aşezat în cel mai reuşit mod şi 
medicilor le-a rămas doar să îi pună fără întârziere ghipsul. 


Ceea ce am auzit astăzi, când s-a citit din Evanghelie despre femeia vindecată, 
s-a întâmplat cu două mii de ani în urmă la marginea Imperiului Roman, într-un 
orăşel din provincia Galileea, Capernaum. lar întâmplarea cu generalul de 
miliție şi sora lui s-a întâmplat cu două luni în urmă, la noi, în Moscova. 


Faptele evanghelice li se înfăţişează multora ca o poveste minunată, dar irea- 
lizabilă. O poveste frumoasă, sublimă, care îl face pe om, dar ce zic eu pe om, ci 
pe întreaga omenire mai bună! Aceasta este, totuşi, o poveste... 


În realitate însă nu este aşa! Apostolul Pavel a făcut cândva o mare descoperire, 
o descoperire atât de importantă, încât fiecare dintre noi trebuie s-o ţinem bine 
minte. Este doar o părere că descoperiri au loc doar în fizică sau medicină. lată 
că apostolul Pavel a descoperit legea cea mai importantă, fundamentală, a lumii 
noastre. Şi a formulat-o astfel: “Domnul lisus Hristos, ieri şi azi şi în veci, este 
acelaşi!” Ce putem adăuga aici? Numai un singur cuvânt, vechiul şi îmbu- 
curătorul: Amin! 


(din: Arhimandritul Tihon, Nesfinţii Sfinţi şi alte povestiri, Editura Egu- 
meniţa, 2013) 

Icoana Maicii Domnului de la Vladimir - Minuni 

Istoria minunii pe care vreau să v-o povestesc azi e destul de lungă, dar, cred eu, 
| foarte frumoasă. Fa ne arată cât de grabnic ajutătoare este Maica Domnului 
| | atunci când ne rugăm ei cu toată osârdia. 


La împlinirea a 600 de ani de la întemeierea unei importante mănăstiri din 
| Rusia, închinată Maicii Domnului, a fost adusă pentru o zi, de la Galeriile 
Tretiakov, o vestită icoană. Era vorba de vechea icoană făcătoare de minuni a 
| Preasfintei Născătoare de Dumnezeu din Vladimir, odorul cel mai de preţ din 
ţara Sfântului Serafim de Sarov. 


Procesiunea a început în oraş şi s-a încheiat la mănăstire. La ea au participat 
zeci de mii de oameni, deşi autorităţile comuniste nu prea erau încântate de ce 
| se petrecea chiar sub ochii lor. 


Deşi ploua, patriarhul şi foarte mulţi preoţi în veşminte complet ude păşeau 
încet în urma icoanei. Oamenii se rânduiseră de-a lungul străzilor pe unde era 
purtată icoana şi, atunci când convoiul se apropia de ei, cădeau în genunchi în 
băltoacele cu apă, pe asfaltul ud. Dar nimeni nu mai ţinea cont de ploaie, de 
umezeală sau că cineva îşi va murdări hainele. 


Era deja ora trei după miezul nopţii când, în sfârşit, ultimul om din acel imens 
| rând a intrat în biserică, închinându-se în faţa icoanei. 

| Biserica mănăstirii era goală. Rămăseseră numai specialiştii de la Galeriile 
Tretiakov, funcţionari de la administraţia oraşului şi demnitarii din miliția rusă. 


Toţi stăteau în tăcere, uimiţi de evlavia poporului de care ateismul nu se prea 
lpise. 


Starețul mănăstiri le-a spus tuturor că acum este singura ocazie din viaţa lor 
când într-o zi de sărbătoare, într-o mănăstire, se pot apropia de această icoană 
pentru a se ruga Impărătesei cerurilor. 


Funcţionarii se uitau unii la alţii jenați. Fiecare din ei, dacă ar fi fost singur 
acolo, s-ar fi închinat şi rugat cu mare bucurie Maicii Domnului. Dar aşa, în 
văzul celorlalţi, nimeni nu îndrăznea. 


Cu toate acestea, un general din miliţie, mormăind furios, i-a strecurat cascheta 
sa unui maior şi cu stângăcie a făcut trei metanii înaintea icoanei. A sărutat 
zgomotos geamul de protecție al icoanei şi stăruitor i-a şoptit ceva Maicii 
Domnului. Apoi s-a mai închinat odată stângaci până la pământ şi s-a dat înapoi. 
A smuls cascheta din mâinile subalternului, care, uimit, rămăsese cu gura căs- 
cată. 


Starețul, observându-l, i-a spus generalului că pentru gestul său, Maica Domnu- 
lui nu îl va lăsa niciodată, după care a lăsat angajaţii muzeului să ia icoana. 


La o săptămână de la procesiune a fost dată o masă festivă la care au luat parte 
atât cei de la muzeu, cât şi cei din miliţie şi administraţia oraşului. Starețul le-a 
mulţumit pentru ajutor. 


Generalul era prezent la masă şi a mărturisit în auzul tuturor minunea de care 
avusese parte. 


Surorii lui, accidentată grav la ambele picioare de un şofer, i se făcuse operaţie 
la unul din membrele fracturate. Urma operaţia la celălalt picior. Femeia, în 
vârstă, suferea cu inima şi doctorii se temeau că nu mai poate rezista unei anes- 
tezii prelungite. 


În noaptea când generalul era la mănăstire, mărturisea el, s-a apropiat cu hotă- 
râre de icoană şi i-a şoptit Maicii Domnului: „Maica Domnului, mie nu-mi 
trebuie nimic, eu am de toate. Însă iată, sora mea... va fi operată mâine. Şi mă 
tem că nu va rezista... Ajut-o pe ea!“ 


Generalul de miliție nu s-a temut în acea clipă că pentru gestul său putea fi 
eliberat din funcție. Nu i-a păsat. În dimineaţa următoare, el a sunat la spital să 
afle cum decurgea operația. De acolo i-au spus că nu s-a mai făcut nici o ope- 
raţie. La nedumerirea lui, medicii i-au răspuns că dimineaţă, înainte de a o duce 
pe bătrână în sală pentru anestezie, i-au făcut o ultimă radiografie, la care s-a 


văzut că oasele zdrobite ale piciorului erau aşezate întocmai aşa cum ar trebui ca 
să se sudeze. Doctorii nu au avut decât să-i pună ghipsul. 


Extras din Arhimandritul Tihon Șevkunov Nesfinţii Sfinţi și alte povestiri, 
Editura Egumeniţa, 2013, pg. 199-202 


Sursa: http://ortodox.md/minunea-cu-icoana-maicii-domnului-de-la-vladimir/ 


Un loc de muncă pentru femeia care s-a închinat la icoana Maicii Domnului 
Vladimirskaia 


Pr rrpnrmnnnpanng  pernpanmmag ninge perrenmanpanne 


Am o prietenă din copilărie, care astăzi este om de ştiinţă. La începutul anilor 
'90, când ştiinţa nu mai avea căutare, aceasta, pur şi simplu, nu mai putea să-şi 
întrețină familia. 


- Ce-i de făcut? l-am întrebat pe părintele ei duhovnicesc. O adevărată ca- 
tastrofă! 


Părintele a răspuns liniştit: 
- Dacă prietena ta merge la biserică, Domnul şi Maica Domnului n-o vor lăsa. 


După câteva zile, m-a sunat prietena şi mi-a spus: 
- E adevărat că icoana Maicii Domnului din Vladimir este pictată de apostolul 


Luca? 


- E adevărat, i-am răspuns, şi cred în asta. Cu toate că unii artişti susțin alte 
puncte de vedere. 


- Şi unde se află ea acum? 
- La Galeriile Tetriakov. 


- Vreau ca mâine să mă duci la ea. 


- Nu pot. Să lăsăm pe poimâine. 
- Nu, a susținut cu tărie, mergem mâine! 


- Bine. Mâine la ora două - pentru că alt „mâine la ora două” va fi pentru mine 
cu neputinţă. 


Pământul îmi ardea sub tălpi, însă a trebuit să o duc acolo, aşa cum am promis. 
Am plecat. La Galeriile Tretiakov erau niște restricții, cordoane. Am mers ca 
prin vis, am trecut de aceste cordoane, dar nu pe la casa de bilete. Toate 
cordoanele le-am trecut uşor şi fără probleme, ca şi cum ai trece cuțitul prin unt. 
Ca şi când nimeni nu ne-ar fi văzut. Nu a avut ce să ne facă. Părea atât de firesc 
totul, de parcă s-ar fi petrecut în fiecare zi. 


Am trecut de porţile larg deschise ale intrării de serviciu şi, dintr-odată, am 
ajuns într-o sală nu prea mare, chiar înaintea icoanei Maicii Domnului din Vla- 
dimir. Icoana nu avea alarmă, fiind decuplată de la sistemul de securitate. 


Înaintea icoanei, patriarhul Alexei al II-lea. În sală era aproape pustiu. Doar 
patriarhul slujind. Mai erau doar câțiva lucrători din muzeu. Ajunsesem la ţanc. 
Patriarhul a început să slujească. 


Dintr-odată mi-am amintit că în acea zi este praznicul icoanei Maicii Domnului 
din Vladimir. Oare cum de uitasem cu totul de aceasta? Iar prietena mea, 
încreştinată nu demult, nici nu ştia ce este acela praznic. 


Mi-aduc aminte, rugându-mă, cât de temătoare eram. Tremuram. Imi era și tea- 
mă să privesc la icoană, inima îmi era pătrunsă de compătimirea și de privirea 
iubitoare a Maicii Domnului. Rugăciunea s-a încheiat. 


Patriarhul s-a apropiat de icoană. După el, ne-am închinat şi noi la icoană. Apoi 
a fost deschisă Troiţa (celebra icoană cu Sfânta Treime) lui Andrei Rubliov şi, 
din nou, cu toţii ne-am apropiat să ne închinăm. 


După ce patriarhul a ieșit în stradă, ne-am dat seama încetul cu încetul că s-a 
petrecut ceva neobișnuit cu noi. 


Ziua următoare am aflat că aceasta a fost prima rugăciune pe care patriarhul a 
săvârşit-o înaintea acestei vechi icoane sfinte care se afla „prizonieră” la muzeu. 


Indată după această atât de simplă, smerită şi duioasă învăluire maternă a 
Preasfintei Născătoare de Dumnezeu, prietena mea a aflat un loc bun de muncă. 


Ea s-a rugat şi s-a învrednicit de o mare ocrotire sub acoperământul Maicii 
Domnului. lar eu, pur şi simplu, am luat parte la cele petrecute. 


(mărturie trimisă de Natalia Suhinina) 


(Minunile icoanei Maica Domnului din Vladimir, traducere din limba rusă de 
Gheorghiţă Ciocioi, Editura Sophia, București, 2012, pp. 86-89) 


Icoana Maicii domnului din Vladimir 


Principatul Vladimir-Suzdal/ Marele Ducat Vladimir-Suzdal/ Cnezatul Vladi- 
mir-Suzdal (în limba rusă Bnamimupo-Cy3naeckoe KHAxecTBo ), sau Rusia 
Vladimir-Suzdal (Bnanumupero-Cysnansckaa Pycr ) a fost unul dintre cele mai 
importante cnezate care au apărut după destrămarea Rusiei kievene, în secolul al 
XII-lea fund cel mai puternic stat al slavilor răsăriteni până în secolul al XIV- 
lea, când a dispărut, devenind parte a Cnezatului Moscovei.Cnezatul Vladimir- 
Suzda este considerat ca fiind leagănul limbii Rusiei Mari şi a naţionalităţi ruse. 


Originile 


Principatul a ocupat un teritoriu întins în partea de nord-est a Rusiei kievene, 
având ca graniţe (aproximative) râurile Volga, Oka și Dvina de Nord. În secolul 
al XI-lea, principatul își avea capitala la Rostov Veliki, printre oraşele impor- 
tante numărându-se Suzdal, laroslavl şi Belozersk. 


Catedrala Adormirea Maicii Domnului din Vladimir a fost construită între 
1158-1160. 


Vladimir Monomahul, după ce şi-a câştigat dreptul la tronul principatului în 
1093, a mutat capitala de la Rostov la Suzdal. 


Cincisprezece ani mai târziu, cneazul a fondat pe râul Kliazma orașul Vladimir, 
la 31 km sud de Suzdal. Fiul său, luri Dolgoruki, a mutat capitala la Vladimir în 
1157. Cum boierii din Rostov şi din Suzdal s-au opus acestei măsuri care le scă- 
dea influenţa, a izbucnit un scurt război civil. 


Pe la mijlocul secolului al XII-lea, când sudul pământurilor ruseşti erau prădate 
în mod regulat de nomazii turcici, populaţia a început să migreze către nord. În 
zonele împădurite din nord, (zalesie), s-au aşezat numeroşi refugiați, fondând 
noi localităţi. Înfiinţarea unor oraşe precum Pereslavl, Kostroma, Dmitrov, Mos- 
cova, luriev-Polski, Uglici sau Tver a fost atribuită de legende sau de cronici lui 
Iuri Dolgoruki (Mâini lungi), care îşi căpătase porecla datorită capacității de 
manipulare a politici din îndepărtatul Kiev. 


Perioada de maximă înflorire 


Fiul lui Iuri, Andrei cel pios, a fost cel care a dus Vladimirul pe culmile puterii 
politice. Andrei cel pios a tratat vechile centre de putere (printre ele aflându-se 
şi Kievul) cu dispreţ. După ce a atacat şi incendiat Kievul în 1169, a refuzat să 
accepte tronul kievean, în schimb l-a numit la conducerea cnezatului rival pe 
fratele său mai mic. El s-a arătat mai preocupat de capitala Vladimir, pe care a 
împodobit-o cu minunate catedrale şi mânăstiri din piatră albă. În 1117 a fost 
asasinat de boierii săi la reşedinţa proprie din Bogoliubovo. 


După o scurtă perioadă de de interregnum, fratele lui Andrei, Vsevolod Cuib 
Mare, s-a suit pe tronul Vlamdimirului. El a continuat politica fratelui său, reu- 
şind încă o dată să cucerească oraşul Kiev în 1203. Totuși, cei mai importanți 
duşmani ai lui Vsevolod erau în sud - Cnezatul Riazanului - şi în est - marele 
stat turcic al bulgarilor de pe Volga. 


După mai multe campanii militare, Riazanul a fost fâcut una cu pământul, iar 
bulgarii au fost forțați să plătească tribut. 


Venerarea Sfintei Fecioare ca sfântă protectoare a Vladimirului a fost introdusă 
de cneazul Andrei, care i-a dedicat numeroase biserici şi icoane. 


Moartea lui Vsevolod din anul 1212 a marcat începutul unui şir de conflicte 
dinastice. Fiul cel mai mare al lui Vsevolod, Constantin, după ce a căpătat aju- 
torul boierilor din Rostov şi al cneazului Kievului, Mstislav cel cutezător, l-a 
expulzat din Vladimir în Rosdtov pe moștenitorul de drept, fratele lui, luri al II- 
lea. 


După numai șase ani, după moartea lui Constantin, luri s-a reîntors în capitală. 
Iuri al II-lea s-a dovedit un conducător viclean, care 1-a învins pe bulgarii de pe 
Volga şi a reuşit să impună pe tronul Novgorodului pe fratele său, Iaroslav. 
Domnia sa s-a încheiat într-un mod catastrofal, când, în 1238, hoardele mon- 
golilor conduşi de Batu Han au devastat ţara şi au incendiat Vladimirul şi alte 
orașe în timpul invaziei tătare. 


Jugul mongol 


Nici unul dintre oraşele ruseşti devastate de atacul mongolilor nu a mai reuşit 
să-şi revină. 


Cnezatul Vladimirului s-a fărâmiţat în 1l principate mărunte: Moscova, Tver, 
Pereslavl, Rostov, Iaroslavl, Uglici, Belozersk, Kostroma, Nijni Novgorod, Sta- 
rodub pe Kliazma și luriev-Polski. Toate aceste mici cnezate recunoşteau 
suzeranitatea marelui Prinţ al Vladimirului, acesta din urmă fiind numit de în- 
suşi marele Han. 


Chiar și vestitul Alexandr Nevski al Pereslavlui a fost nevoit să meargă în Kara- 
korum, capitala Hanului, pentru a fi investit ca mare cneaz al Vladimirului. 


Până la sfârşitul secolului, numai trei orașe se mai luptau pentru obţinerea 
titlului de mare Cnezat: Moscova, Nijni Novgorod şi Tver. Prinții lor, odată 
investiţi cu funcția de mari Cneji, nici nu încercau să se mute definitiv în Vla- 
dimir. Când mitropolitul Petru şi-a mutat scaunul mitropolitan din Vladimir în 
Moscova în 1321, a devenit evident că Moscova a devenit centrul de putere în 
Rusia de nord-est. 


Catedrala Adormirii Maicii Domnului din Vladimir 


Icoana Maicii Domnului din Vladimir atinge una din culmile artei iconografice 
prin sublima sa desăvârşire şi nu ne putem imagina nimic altceva care să o 
depăşească. Ea se află la polul opus tipului rafaelit al Madonei. 


Frumuseţea ei e dincolo de orice canon pământesc. Țesut din trăsăturile tran- 
scendente ale noii făpturi cu totul îndumnezeite, chipul său, plin de măreție 
cerească, poartă, în acelaşi timp, întregul omenesc, de asemenea prezent. Acesta 
e miracolul ei. Cel care a văzut-o, în special originalul, nu-i poate uita niciodată 
privirea. 


Paul Evdokimov 


Icoana Maicii Domnului din Vladimir este poate cea mai cunoscută şi cu sigu- 
ranţă cea mai venerată icoană a Maicii Domnului din Rusia, o sfântă icoană 
făcătoare de minuni a cărei istorie se pierde în timp şi care a stat alături de 
poporul rus pravoslavnic încă de la începuturile sale. 


Potrivit unei tradiţii neconfirmate de nici un izvor scris, această icoană a Maicii 
Domnului ar fi dintre cele pictate de Sfântul apostol şi evanghelist Luca şi ar fi 
fost păstrată în Ierusalim până în anul 450, când a fost strămutată la Constan- 
tinopol. 


Cândva, la începutul sec. 12, patriarhul Constantinopolului Luca Chrysoberges 
(1157-1169/70) ar fi dăruit-o marelui cneaz lurie Vladimirovici Dolgoruki, care 
a aşezat-o în mânăstirea de maici din Vîşegorod. 


Alţii spun că icoana a fost adusă din Constantinopol în anul 1130 sau 1131. Se 
ştie însă că în anul 1155 prinţul Andrei Bogoliubski a mutat-o în oraşul Vla- 
dimir, unde a ridicat o catedrală în cinstea Adormirii Maicii Domnului tocmai 
pentru a adăposti preţioasa icoană, care a şi rămas aici vreme de trei secole. 


În acest răstimp Maica Domnului nu a încetat să reverse milostivirea sa spre cei 
care se rugau în fața acestei icoane. Fie că a scăpat neatinsă din focul care a 
mistuit catedrala, fie de jefuirea tătarilor, fie că l-a însoțit în luptă cu izbândă pe 
prinţul Andrei Bogoliubski în campania de pe Volga împotriva bulgarilor, fie 
prin multe alte minuni ce se săvârşeau mereu, icoana Maicii Domnului din 
Vladimir a căpătat faima de icoană făcătoare de minuni. 


Când temutul "Timur Lenk sau Tamerlan, cel care avea să îl înfrângă în 28 iulie 
1402 pe însuşi sultanul Baiazid şi chiar să îl ia prizonier, a pornit în 1395 
asediul său asupra Moscovei, prinţul Vasile Dimitrievici dimpreună cu mitro- 
politului Ciprian au hotărât să aducă icoana din Vladimir în procesiune, ca să 
salveze oraşul. 


Procesiunea a durat 10 zile, iar în 26 august 1395, toți locuitorii cetăţii au întâm- 
pinat icoana cu mare bucurie şi au aşezat-o în Catedrala Adormirii. 


În acel ceas Tamerlan dormea în cortul său şi a avut un vis înfricoşat. Se făcea 
că dintr-un munte coborau către el mai mulţi arhierei cu cârje de aur şi deasupra 
lor o femeie cu strălucire luminoasă. De jur împrejurul ei, mulțimi de îngeri 
ținând în mâini săbii de foc, care s-au năpustit asupra lui dintr-odată. Trezindu- 
se îngrozit şi întrebându-şi ghicitorii despre vis, ei i-au spus că aceea era ocro- 
titoarea ruşilor, Maica Dumnezeului creştinilor. Atunci Tamerlan a hotărât retra- 
gerea. 


În încheierea istorisirii, spune Letopiseţul: „Şi a fugit Tamerlan, izgonit fiind de 
puterea PreaSfintei Fecioare”. Pe locul unde poporul a întâmpinat icoana Mai- 
cii Domnului din Vladimir, s-a ridicat Mânăstirea Sretenski. 


Tot ajutorului PreaSfintei Născătoare de Dumnezeu prin icoana sa din Vladimir 
i se atribuie şi victoriile împotriva tătarilor din anii 1408, 1451 şi 1459. Vestită 
este însă bătălia de pe râul Ugra, când, în 23 iunie 1480, Ahmet Han s-a retras 
din faţa marelui cneaz loan al III-lea fără să mai lupte, întreaga sa oaste fiind 
cuprinsă de o frică inexplicabilă. Asemenea s-a întâmplat şi în 1521, când tătarii 
din Kazan, Crimeea şi Nogai au fugit, văzând în vedenie o mare oaste cu armuri 
care păzea oraşul Moscova de jur-împrejur. 


În anul 1480, icoana a fost mutată definitiv la Moscova. În 1918, ea a atras aten- 
ţia guvernului sovietic, care a hotărât restaurarea ei. Cu această ocazie, s-au 
descoperit 4 straturi de pictură peste cea originară: primul din prima jumătate a 
secolului 13 şi ultimul din 1895-96. 


După restaurare s-a dispus transferarea icoanei mai întâi la Muzeul de Istorie 
din Moscova şi apoi, în 1930, la Galeriile Tretiakov, unde se păstrează şi astăzi 
într-o vitrină de sticlă. 


Istoric 


Această icoană se bucură de o cinstire deosebită în Rusia în virtutea rolului său 
în istoria națională a acestui popor. 


Această icoană a fost în 1131 adusă din Constantinopol în Rusia, dusă la 
Vladimir în 1155, apoi la Moscova în 1395. Ocrotitoare a Rusiei, ea a rămas în 
catedrala Adormirii din Kremlin până la revoluția de la 1917. Apoi a fost 
păstrată în galeriile Tretiakov, unde nenumărați creştini au venit să se roage în 
faţa el. 


După tradiţie, aşa cum se cântă în slujba sărbătorii din 26 august, la Vecernie, 
icoana a fost pictată de Sfântul evanghelist Luca în timpul existenţei pământeşti 
a Maicii Domnului: „Atunci când pentru prima oară, icoana ta a fost zugrăvită 
de vestitorul tainelor evanghelice, şi ţi-a fost adusă pentru ca s-o recunoşti şi să- 
i dăruieşti puterea de a-i mântui pe cei ce ţi se închină, te-ai bucurat, tu care eşti 
plină de milostivire şi izvor al mântuirii noastre, ai fost ca şi gura şi glasul 
icoanei” (Vecernie, stihire glasul 6). 


Această icoană ocupă un loc special în viaţa poporului rus. Cronicile ne rela- 
tează rolul imens pe care l-a jucat în istoria Rusiei, pentru aceasta fiind sărbă- 
torită de trei ori pe an, ca mulțumire pentru eliberarea Moscovei de tătari: la 26 
august 1395, la 23 iunie 1480, la 21 mai 1521. 


In 1612, în timp ce Moscova era asediată de polonezi, luptătorii voluntari s-au 
bătut pentru icoana Maicii Domnului din Vladimir: “Mai bine murim decât să 
lăsăm să fie pângărită icoana prea curatei Maici a Domnului nostru din Vla- 
dimir”. 


Descriere 


Maica Domnului este cu adevărat făptură îndumnezeită, pe chipul căreia ce- 
rescul cu omenescul se întâlnesc. 


În această icoană, privirea Maicii Domnului este deosebit de mişcătoare: privire 
de o duioşie şi o tristeţe nesfârşită, care vine din adâncurile tainice ale inimii 
pentru a ajunge într-un “dincolo” inaccesibil, privire a Maicii îndreptată spre 
omenire, din pricina proorociei lui Simeon, pe care o “păstra în inima er”: “Iată, 
Acesta este pus spre căderea şi spre ridicarea multora din Israel şi ca un semn 
care va stârni împotriviri. Şi prin sufletul tău va trece sabie, ca să se descopere 
gândurile din multe inimi” (Lc. 2, 33-35). 


Acest chip de o frumuseţe cerească este chipul unei mame a cărei privire ne lasă 
să pătrundem în inima Mariei, care se gândeşte încă de pe acum la suferinţele ce 
vor veni, un chip care, în suferinţa sa lăuntrică, trăieşte deja drama crucii. Pri- 
vire care exprimă dragostea maternă pentru Fiul său, dar şi pentru toţi oamenii 
cărora, prin cruce, va învăţa să le fie Maică. 


Peste veşmânt, poartă maforionul, un val lung, purpuriu, brodat cu un preţios 
galon, care-i acoperă capul şi umerii. Pe frunte şi pe umeri vedem cele trei stele, 
semn al pururea fecioriei Maicii Domnului atât înainte, cât şi în timpul naşterii 
şi după aceea. 


Pruncul cu mâna stângă, cuprinde gâtul Maicii Sale pentru a-Şi apropia obrazul 
de obrazul Mariei, într-un minunat gest de tandreţe. 


Pruncul este aşezat simbolic pe braţul drept al Maicu Sale, în timp ce cu mâna 
cealaltă ea arată spre Fiul său: “Iată Omul”. 


Privirea Pruncului este aţintită pe privirea Maicii Sale, a cărei suferinţă o vede, 
părând a-i spune încă de pe acum: “Nu mă plânge, Mamă...”, în incercarea de 
a-l alina durerea ascunsă. Chipul Pruncului este deja chipul unui adult, cu tră- 
sături precise, a cărui frunte amplă reflectă înţelepciunea dumnezeiască. 


Veşmântul Său, himationul, roşu purpuriu, are sclipiri de aur, aşa cum se cuvine 
lui Dumnezeu: este lumina cea neînserată. 


Deşi gestul mâinii stângi a Mariei arată spre Fiul Său - tip al icoanelor Maicii 
Domnului Indrumătoarea - totuşi, această icoană este a Maicii Domnului Mân- 
gâietoarea, din cauza simțămintelor pe care le exprimă atitudinea maternă a Ma- 
riel. 


In această icoană, Maica Domnului este chipul Bisericii care poartă în ea mân- 
tuirea, chiar în timp ce aşteaptă, mărturiseşte şi contemplă învierea prin cruce. 


Fără să țină seama de mângâierea Fiului său, Maica Domnului priveşte în depăr- 
tare, cu o privire plină de dragoste şi de durere. Chipul său întors către Pruncul 
care o mângâie, nu către fiul trupesc, ci către Ziditorul lumii căreia I-a dat naş- 
tere, se oglindeşte în cuvintele Liturghiei: Ea este fierbinte mijlocitoare în faţa 
lui Dumnezeu şi puternică ocrotitoare a lumii. Se apleacă spre Fiul său cerând 
milă pentru cei care vin către EI şi pe care îi ocroteşte cu rugăciunile sale. 


Această minunată icoană a Maicii Domnului din Vladimir arată permanenta 
preocupare a Bisericii Răsăritului de a considera rolul Maicii Domnului în 
lumina Revelaţiei şi a locului pe care Domnul i l-a încredinţat în taina mântuirii 
oamenilor. 


Cultul pe care Biserica Răsăritului îl închină Maicii Domnului este în esenţă 
hristocentric, iar doctrina sa marială se rezumă în plinătatea dogmei Născătoarei 
de Dumnezeu. Tocmai pentru că este atât de legată de lucrarea mântuitoare a 
Fiului său, nu ne surprinde să vedem, în majoritatea icoanelor, cu câtă soli- 
citudine se apleacă spre omenire şi îndeosebi spre nevoile duhovniceşti ale creş- 
tinilor. 


Sursa: 


http://pelerinaje-mariane.ro/marturii-religioase-deosebite/icoana-maicii-domnului-din- 
vladimir/ 


Catedrala Adormirii Maicii Domnului din Vladimir 


Pe — 


Revista: Lumea Credinței, anul VI, nr. 3 (56) martie 2008 


Icoana Maicii Domnului din Vladimir atinge una din culmile artei iconografice 
prin sublima sa desăvârşire şi nu ne putem imagina nimic altceva care să o 
depăşească. Ea se află la polul opus tipului rafaelit al Madonei. Frumuseţea ei e 
dincolo de orice canon pământesc. 


Țesut din trăsăturile transcendente ale noii făpturi cu totul îndumnezeite, chipul 
său, plin de măreție cerească, poartă, în acelaşi timp, întregul omenesc, de ase- 
menea prezent. Acesta e miracolul ei. Cel care a văzut-o, în special originalul, 
nu-i poate uita niciodată privirea. 


Paul Evdokimov 


Icoana Maicii Domnului din Vladimir este poate cea mai cunoscută şi cu sigu- 
ranţă cea mai venerată icoană a Maicii Domnului din Rusia, o sfântă icoană 
făcătoare de minuni a cărei istorie se pierde în timp şi care a stat alături de 
poporul rus pravoslavnic încă de la începuturile sale. 


Potrivit unei tradiţii neconfirmate de nici un izvor scris, această icoană a Maicii 
Domnului ar fi dintre cele pictate de Sfântul apostol şi evanghelist Luca şi ar fi 
fost păstrată în Ierusalim până în anul 450, când a fost strămutată la Constan- 
tinopol. 


Cândva, la începutul sec. 12, patriarhul Constantinopolului Luca Chrysoberges 
(1157-1169/70) ar fi dăruit-o marelui cneaz lurie Vladimirovici Dolgoruki, care 
a aşezat-o în mânăstirea de maici din Vişegorod. 


Alţii spun că icoana a fost adusă din Constantinopol în anul 1130 sau 1131. Se 
ştie însă că în anul 1155 Prinţul Andrei Bogoliubski a mutat-o în oraşul Vladi- 
mir, unde a ridicat o catedrală în cinstea Adormirii Maicii Domnului tocmai 


pentru a adăposti preţioasa icoană, care a şi rămas aici vreme de trei secole. În 
acest răstimp Maica Domnului nu a încetat să reverse milostivirea sa spre cei 
care se rugau în fața acestei icoane. Fie că a scăpat neatinsă din focul care a 
mistuit catedrala, fie de jefuirea tătarilor, fie că l-a însoțit în luptă cu izbândă pe 
prinţul Andrei Bogoliubski în campania de pe Volga împotriva bulgarilor, fie 
prin multe alte minuni ce se săvârşeau mereu, icoana Maicii Domnului din Vla- 
dimir a căpătat faima de icoană făcătoare de minuni. 


Când temutul "Timur Lenk sau Tamerlan, cel care avea să îl înfrângă în 28 iulie 
1402 pe însuşi sultanul Baiazid şi chiar să îl ia prizonier, a pornit în 1395 
asediul său asupra Moscovei, prinţul Vasile Dimitrievici dimpreună cu mitro- 
politului Ciprian au hotărât să aducă icoana din Vladimir în procesiune, ca să 
salveze oraşul. Procesiunea a durat 10 zile, iar în 26 august 1395, toți locuitorii 
cetăţii au întâmpinat icoana cu mare bucurie şi au aşezat-o în Catedrala Ador- 
mirii. 


În acel ceas Tamerlan dormea în cortul său şi a avut un vis înfricoşat. Se făcea 
că dintr-un munte coborau către el mai mulţi arhierei cu cârje de aur şi deasupra 
lor o femeie cu strălucire luminoasă. De jur împrejurul ei, mulțimi de îngeri 
ținând în mâini săbii de foc, care s-au năpustit asupra lui dintr-odată. Trezindu- 
se îngrozit şi întrebându-şi ghicitorii despre vis, ei i-au spus că aceea era ocro- 
titoarea ruşilor, Maica Dumnezeului creştinilor. Atunci Tamerlan a hotărât 
retragerea. În încheierea istorisirii, spune Letopiseţul: „Şi a fugit Tamerlan, 
izgonit fiind de puterea PreaSfintei Fecioare”. Pe locul unde poporul a întâm- 
pinat icoana Maicii Domnului din Vladimir, s-a ridicat Mânăstirea Sretenski. 


Tot ajutorului PreaSfintei Născătoare de Dumnezeu prin icoana sa din Vladimir 
1 se atribuie şi victoriile împotriva tătarilor din anii 1408, 1451 şi 1459. Vestită 
este însă bătălia de pe râul Ugra, când, în 23 iunie 1480, Ahmet Han s-a retras 
din faţa marelui cneaz loan al III-lea fără să mai lupte, întreaga sa oaste fiind 
cuprinsă de o frică inexplicabilă. Asemenea s-a întâmplat şi în 1521, când tătarii 
din Kazan, Crimeea şi Nogai au fugit, văzând în vedenie o mare oaste cu armuri 
care păzea oraşul Moscova de jur-împrejur. 


În anul 1480, icoana a fost mutată definitiv la Moscova. În 1918, ea a atras aten- 
ţia guvernului sovietic, care a hotărât restaurarea ei. Cu această ocazie, s-au 
descoperit 4 straturi de pictură peste cea originară: primul din prima jumătate a 
secolului 13 şi ultimul din 1895-96. După restaurare s-a dispus transferarea 
icoanei mai întâi la Muzeul de Istorie din Moscova şi apoi, în 1930, la Galeriile 
Tretiakov, unde se păstrează şi astăzi într-o vitrină de sticlă. 


Wikipedia - Sfânta Fecioară din Vladimir (icoană) 


= - d - + 


Theotokos (Născătoarea de Dumnezeu) din Vladimir 


Theotokos din Vladimir (greacă: Oeorokog Tov Biavriuip) sau Fecioara din 
Vladimir sau Sfânta Fecioară din Vladimir sau Născătoarea de Dumnezeu din 
Vladimir este una din cele mai venerate icoane ortodoxe aparținând iconografiei 
bizantine Eleusa. 


Theotokos, cuvântul grec pentru Fecioara Maria, în traducere literală „Cea care 
l-a născut pe Dumnezeu”) este privită ca protectoarea sfântă a Rusiei. 


Icoana se află expusă în Galeria Tretyakov din Moscova. Este sărbătorită pe 
data de 3 iunie. 


De-a lungul secolelor numeroase copii ale icoanei au fost realizate, fiind cea 
mai multiplicată icoană cunoscută. Multe astfel de copii au dobândit propria 
importanță religioasă și artistică. Icoana este o versiune a tipului Eleusa (greacă: 
'Eieovoa - tandră sau milostivă), cu copilul lisus lipindu-și obrazul de a-l ma- 
mei sale. 


În jurul anului 1131 patriarhul grec al Constantinopolului, Luca Chrisoberges, a 
dăruit această icoană marelui duce Yuri Dolgoruky al Kievului. Opera a fost 
păstrată în Mânăstirea Mezhyhirskyi până când fiul lui Dolgoruky, Andrei 
Bogolyubskiy, a adus-o în oraşul său preferat, Vladimir, în 1155. 


Tradiţia spune că în timpul transportului caii s-au oprit lângă Vladimir şi au 
refuzat să mai înainteze. Oamenii au interpretat asta ca un semn că Fecioara 
doreşte ca icoana să rămână în Vladimir. Pentru ca icoana să primească un 
lăcaş, a fost construită marea catedrală a Bunei Vestiri,și mai apoi și alte biserici 
au fost consacrate Fecioarei Maria de-a lungul Ucrainei. 


În 1395, în timpul invaziei lui Tamerlan, icoana a fost luată din Vladimir şi dusă 
în noua capitală, Moscova. Pe locul unde oamenii și prinţul conducător au 
întâlnit icoana s-a construit, pentru a marca evenimentul, mânăstirea Sretensky 
din Moscova. Vasili I al Moscovei a petrecut o noapte întreagă plângând lângă 
icoană, iar armatele lui Tamerlan s-au retras în aceiași zi. Locuitorii Moscovei 
au refuzat să mai înapoieze icoana orașului Vladimir și au păstrat-o în Catedrala 
Adormirii Maicii Domnului din Kremlin, Moscova. Referitor la intervenția 
Fecioarei Maria prin intermediul icoanei se crede [cine?] de asemenea că ar fi 
salvat Moscova de invaziile hoardelor tătare din 1451 şi 1480. 


Icoana Fecioarei Maria din Vladimir este uneori descrisă ca expresie a senti- 
mentului universal al iubirii şi grijii materne. 


În secolul 16, Vladimirskaya, aşa cum o numesc rușii, era deja legendară. Evla- 
via tradițională a bisericii atribuie icoana Sfântului evanghelist Luca. Icoana 
venerată era folosită la încoronarea țarilor, alegerea patriarhilor şi în alte cere- 
monii importante ale statului. 

Icoana se află în prezent in biserica construită în incinta Galeriei Tretyakov 


Ca operă de artă, Theotokos este considerată cea mai importantă icoană rea- 
lizată în timpul perioadei Comneniene. Experții consideră că exprimă o emoție 
şi o profunzime umană mai mare decât celelalte opere de artă religioasă bizan- 
tină ale acestei perioade, şi poate să ofere indicii despre stilul artei seculare 
pierdute a imperiului. 


David Talbot Rice, în cea mai recentă ediţie a Enciclopediei Britanica consideră 
că icoana “este de o mare importanţă în istoria picturii, deoarece nu numai că 
este o operă de o remarcabilă calitate, dar scoate în evidenţă un stil mult mai 
uman, anticipând stilul bizantin târziu care a înflorit între 1204 si 1453.” 


Icoana a inspirat şi logoul Casei de filme Icon Production fondată de către Mel 
Gibson. 


Această icoană a Maicii Domnului este o copie a icoanei Maicii Domnului din 
Vladimir aflată în Catedrala Adormirii Maicii Domnului din Moscova. 


Icoana Maicii Domnului din Vladimir (prăznuită la 21 mai, 23 iunie şi 26 
august) 


Icoana Maicii Domnului din Vladimir 


Icoana Maicii Domnului din Volokolamsk a fost adusă din Zvenigorod în 
mănăstirea Adormirii Maicii Domnului a Sfântului Iosif de Volokolamsk în ziua 
de 2 martie 1572, în cea de-a doua săptămână a sfântului şi marelui Post, şi 
întâmpinată cu evlavie de egumenul Leonid (1563-1566, 1568-1573) şi întreaga 
obşte. 


Icoana are zugrăviți pe margine pe Sfântul Ciprian (dreapta) şi Sfântul Ghe- 
rontie (stânga), mitropoliţii Moscovei. 


Numele Sfântului mitropolit Ciprian este asociat primei veniri a vechii icoane a 
Maicii Domnului din Vladimir de la Constantinopol la Moscova în anul 1395, 
iar numele Sfântului ierarh Gherontie este legat de aşezarea definitivă a icoanei 
în Moscova. 


În anul 1588 icoana din Volokolamsk fu aşezată în biserica de deasupra porţii | 
de sud a mănăstirii Sfântului losif de Volokolamsk în cinstea sărbătorii Intâm- || 
pinării icoanei prea curatei Maici a Domnului din Vladimir. 


Întâmpinarea icoanei Maicii Domnului din Vladimir (26 august) 


Citi a 
ll. bă 


La sfârşitul veacului al XVII-lea, când o biserică având același hram fu ridicată 
în Moscova la Staraia Basmana, iar biserica de deasupra porții din mănăstirea 
din Volokolamsk fu resfințită cu hramul Sfinţilor apostoli Petru şi Paul, icoana 
din Volokolamsk fu mutată la loc de cinste pe iconostasul bisericii mari a 
mănăstirii. 


Pentru mulțimea mare a minunilor săvârşite prin harul acestei icoane, în anul 
1578 fu recunoscută ca fiind făcătoare de minuni. 

Icoana Maicii Domnului din Volokolamsk zugrăvită la sfârşitul veacului al 
XVII-lea, înfățișând pe Sfântul Mihail din Tver şi Sfântul prooroc Ilie 


Se spune despre această copie a icoanei că a fost comandată de un oarecare 
Grigorie Grozni. Durerea de pe chipul Maicii Domnului este considerată o 
expresie a stării sufleteşti de plângere amară a păcatelor avută de cel ce o 
comandase. Nu ştim cu siguranță dacă acest lucru este adevărat, însă ştim că 
tristeţea chipului Maicii Domnului din icoana aceasta a atras o atenție sporită. 

Mănăstirea Sfântului cuvios Iosif de Volokolamsk 


Sursa:https://sfintisiicoane.wordpress.com/2014/03/02/icoana-maicii-domnului-din- 
volokolamsk-3-martie/ 


Minunile icoanei Maica Domnului din Vladimir 


N ] N U Nil e icoanele făcătoare de minuni 
icoanei ale Maicii Domnului 


Maica Domnului din Vladimir este acea 


MAICA DOMNULUI mm ct eat Aa e i e 


pe întreg cuprinsul Rusii pravoslav nice, 
|rusiznba acestă stinte icoane sau inchinat 

DIN VLA DIMIR cu evlavie, veacuri de-a rândul, milicare de 
creștini, alături de înalji serartu, patriarhi, 
neji, țari. Prin rugăciuni făcute anszintei 
acesteia, au fost înfrânte puhoaiele păgâne, 
seu tâmâduit buli incurabile, s-au alinal 
necazuri și au st dotândite din beleug, 
daruri spre slava lui Dumnezeu Cel în 
Ireime mărit și mântuirea rugătorilor cu 
irimă înfrântă şi smmeșită, 

Iztor:a celei mai rubite icoane din Rusia 
minuni de dernult, dar şi din zilele noastra, 
ca şi acatistul icoanei Maici Domnului 
din Vladinde — toate adunate în cartea de 
față, ralmăcită acu pentru prima vară ui 
românește = te cheamă, cititnrule, spre o 
lume a credinei, nădețdii și drancstei, în 


care, Didată anvorat, vei căpăta prisre de 


orată : 

Minunile icoanei Maica Domnului din Vladimir 


Traducere din limba rusă de Gheorghiţă Ciocioi 
Anul aparitiei: 2012 


Maica Domnului din Vladimir este cea mai cinstită icoană făcătoare de minuni 
de pe întreg cuprinsul Rusiei pravoslavnice. Înaintea acestei sfinte icoane s-au 
închinat cu evlavie, veacuri de-a rândul, milioane de creştini, alături de înalți 
ierarhi, patriarhi, eneji, țari. Prin rugăciuni făcute înaintea acesteia, au fost 
înfrânte puhoaiele păgâne, s-au tămăduit boli incurabile, s-au alinat necazuri şi 
au fost dobândite din belşug daruri spre slava lui Dumnezeu Cel în Treime mărit 
şi mântuirea rugătorilor cu inimă înfrântă şi smerită. 


Istoria celei mai iubite icoane din Rusia, minuni de demult, dar şi din zilele 
noastre, ca şi acatistul icoanei Maicii Domnului din Vladimir - toate adunate în 
cartea de față, tălmăcită acum pentru prima oară în româneşte - te cheamă, 
cititorule, spre o lume a credinţei, nădejdii şi dragostei, în care, odată ancorat, 
vei căpăta prisos de roadă duhovnicească. 


Icoana Maicii Domnului din Vladimir - Pelerinaj Rusia 2017 - video 


https://www.youtube.com/watch?v=r7O0e3mTn-DI 


Fiind un bun cunoscător al limbilor greacă, evre- 
iască și egipteană, Evanghelistul a ales să facă misi- 
une atât la Roma, cât și în Grecia și în Egipt. Cetățile 
Tebaida de Sus și Lidia au fost doar două dintre locu- 
rile propovăduirii sale, el alegând să binevestească 
Evanghelia lui Hristos atât iudeilor, cât și neamurilor, 
împreună cu Sfântul Apostol Pavel. Mărturie pentru 
acest lucru stă Epistola către corinteni, în care Sfântul 
Apostol Pavel îl laudă pe Luca, zicând: „Dar nu nu- 
mai atât, ci este și ales de către Biserici ca tovarăș 
al nostru de călătorie, având darul acesta, spre slava 
Domnului Însuși și spre osârdia noastră.” (II Corinteni 
3, 19) 

În ciuda persecuțiilor pe care le-a avut de înfrun- 
tat, Sfântul a trecut la cele veșnice în jurul vârstei de 
80 de ani, fiind cinstit de Biserică la data de 18 oc- 
tombrie, 


Se spune 
despre Sfântul 
Evanghelist că a 
zugrăvit în chip 
minunat  icoa- 
na Preasfintei 
Născătoare de 
Dumnezeu, 
purtându-L în 
braţe pe Prun- 
cul Hristos. 

Apoi a zu- 
grăvit alte 
două icoane 
ale Preasfintei 
Născătoare de 
Dumnezeu și 
le-a adus înain- 
tea Maicii Domnului. Aceasta, văzând chipul său zu- 
grăvit, a spus, amintindu-și de prorocia „De acum mă 
vor ferici toate neamurile”: 

— Darul Celui Ce S-a născut din mine și al meu să 
fie cu icoanele acestea! 

Tradiția creştină povestește că la Tihvin, în Rusia, 
se află icoana „Hodighitria” sau „Povăţuitoarea”, una 
dintre cele trei icoane ale Maicii Domnului cu Prun- 
cul Hristos, pictată de Sfântul Evanghelist Luca. 

Tradiția consemnează faptul că icoana l-a însoțit 
pe Sfântul Apostol Luca în călătoriile sale misionare 
până în Antiohia, unde a rămas pentru o vreme. Icoa- 
na a ajuns, mai apoi, la lerusalim și, în cele din urmă, 
la Constantinopol, în biserica din Vlaherne. Aici a ră- 
mas până în anul 1383, când s-a făcut nevăzută din 
biserică, 


Icoana Maicii Domnului din Tihvin 


Potrivit tradiţiei, icoana Maicii Domnului de la 
Tihvin s-a arătat în văzduh în șapte locuri, săvârșind 
multe minuni. Istorisirile vechi spun că, la Tihvin, 
Născătoarea de Dumnezeu a însemnat locul unde să 
fie așezată icoana sa, acolo ridicându-se o mănăstire 
cu hramul Adormirea Maicii Domnului. Pe lângă 
minunile pe care le făcea, icoana era vestită pentru 
apărarea creștinilor de oștirile păgâne, ce voiau 
deseori să prade ținutul Tihvin. 


Tradiţia creștină 
spune că icoana 
Maicii Domnului, 
care acum se află 
în Vladimir, Rusia, 
a fost pictată de 
Sfântul Evanghelist 
Luca pe 0 buca- 
ță din blatul de la 
masa la care Mân- 
tuitorul a mâncat 
împreună cu Puru- 
rea Fecioara Maria 
și Dreptul losif. 


Şi icoana Maicii Domnului din Korsun este 
considerată una dintre icoanele pictate de Sfântul 
Evanghelist Luca. 


Icoana Maicii Domnului din Korsun 


În afară de chipul Maicii Domnului, Sfântul Aposto 
Luca a mai zugrăvit și chipurile Sfinţilor Apostol 
Petru și Pavel. De aceea, Biserica îl consideră primu 
iconar, spre slava lui Dumnezeu, a Maicii Domnulu 
și a tuturor sfinților, pentru impodobirea Bisericii ș 
spre mântuirea credinciosilor. 

Icoana Maicii Domnului din Vladimir 
ttp://dositeea. blogspot. com 

Icoană din Biserica „Naşterea Maicii Domnului” şi „Sfinţii martiri 
Brâncoveni” din Deva 

Icoana Maicii TAI "Vladimirskaia” pictată de marele Andrei Rubliov 
(1408 2.) 

